Mga Nilalaman 1. Tunay na Repormasyon ... 5 2. Isang Sinaunang Repormasyon ... .10 3. Gumagawa Para sa Repormasyon ... 15 4. Ang Ikalawang Elias ... 20 5. Ang Mensahe ni Juan ... ..25 6. Isa Pang Elias ... 31 7. Saan Nagsisimula ang Repormasyon ... . ... ...36 8. Repormasyon sa Tahanan ... 41 9. Ang Mensahe sa Laodicea ... 46 10. Muling Pagpapalakas ng Sinaunang Kabanalan ... 52 11. Ang Ating Mensahe ... 57 12. Isang Gawain ng Pagsasauli ... ..62 13. Ang Panawagan sa Iglesia ... .67 Mga Aralin Mula sa Biblia, isang programa para sa araw-araw na pag- aaral, na batay lamang sa Biblia at Espiritu ng Hula na walang idinagdag na opinyon. Ang mga sipi ay sinikap na mapaikli, upang maibigay ang maikli, tuwirang mga kahulugan. Ang mga panaklong [ ] ay ginamit sa ilang pagkakataon upang tiyakin ang malinaw, tamang kahulugan, at maayos na pagbasa. Ang malawakang pag-aaral sa mga pinagkunan ng mga sipi ay matapat na iminumungkahi. 2
Paunang Salita Ngayon, higit kailan pa man, ang sanlibutan ay tila patuloy sa pagbabago. Ang taos-pusong mithiin para sa kalayaan sa pang-aapi, paghihirap at kaabahan ng tao ang nagtulak ng panawagan ng repormasyon sa mga alituntunin, mga batas, mga institusyon at mga katangian ng pamahalaan. Gayon pa man, ang kasaysayan ay nagpapakita na ang gayong panawagan, na nakagapos sa makataong pansariling interes o mga limitasyon, ay nabibigo o kung hindi man ay hindi umaabot sa mga hinahangad na layunin. Ang tunay na repormasyon ay higit na malalim kaysa sa panlabas na panukat. Ito'y nagsisimula sa indibidwal. Ito'y kinabibilangan ng panloob na pagbabago na sumasaklaw sa buong pagkatao at ang bunga ay para sa bawat aspeto ng kanyang buhay. Ang uri ng repormasyong ito ay Diyos lamang ang makakagawa - isang espirituwal na repormasyon. Ngunit upang maisagawa ang repormasyong ito, dapat munang malaman ng isang tao ang kanyang pangangailangan na mabago. Ang gawaing ito ay ipinagkatiwala ng Diyos sa tunay na mga repormador--mga lalaki at mga babae na buong pusong nakikipagtulungan sa Kanya sa pagsasakatuparan ng tunay na repormasyon sa kanilang sarili at sa kanilang mga pinaglilingkuran. Ang Biblia ay puno ng mga halimbawa ng gayong mga repormador. Ang dalawang kilala ay sina Elias at Juan Bautista. Walang takot na sinaway ni Elias ang kasalanan ng bayan ng Diyos at nanawagan sa kanila na tumayo sa panig ng Diyos. Si Juan ay tinawag upang ihanda ang daan para sa unang pagparito ni Kristo. Ang kanyang buhay, tulad din ni Elias, ay isang saway sa mga mararangya sa palibot niya. Ang kanyang mga aral ay nakarating sa puso. Bilang mga nagtatanyag na bayan ng Diyos ngayon, tayo ay tinawag upang isulong ang isang uri ng pamumuhay na naiiba sa sanlibutan at nagtuturo ng mensahe na nagbabago ng buhay. Dapat nating ihanda ang daan para sa ikalawang pagparito ni Kristo. Ang Diyos ay nagbigay ng mensahe para sa iglesia upang gisingin siya upang gumawa, upang siya'y maging tapat sa pagbibigay ng Kanyang mensahe sa sanlibutan. Kailangan natin ang lubusang repormasyon sa lahat ng mga iglesia. Ang humihikayat na kapangyarihan ng Diyos ay dapat na pumasok sa iglesia. Pagsikapang hanapin ang Panginoon, itakwil ang inyong mga kasalanan, at manatili sa Jerusalem hangga't kayo'y pagkalooban ng kapangyarihan mula sa itaas. Hayaang ang Diyos ang maghirang sainyo para sa gawain. Dalisayin ang inyong mga kaluluwa sa pamamagitan ng pagtalima sa katotohanan. Ang pananampalataya na walang gawa ay patay. Huwag ninyong talikuran ang araw ng paghahanda. Huwag kayong matulog sa kalagayang hindi handa, na walang langis sa inyong sisidlan kasama ng inyong ilawan. Huwag hayaang manatili ang katanungan sa mapanganib na walang katiyakan. Tanungin ng taimtiman ang inyong sarili, Kabilang ba ako sa mga ligtas, o sa mga hindi ligtas? Makakatayo ba ako, o hindi ako makakatayo? Ang may malinis na kamay lamang at may dalisay na puso ang makakatayo sa araw na iyon."--TM, p. 443. Nais ng Diyos na ang bawat isa sa atin at bilang iglesia ay yumakap sa gawaing ito. Nais Niya na baguhin ang ating mga buhay, mga pamilya, at mga iglesia. Gumising tayo mula sa pagkakatulog ng kapabayaan. Tayo'y sumulong na may kapakumbabaan at pagsisisi at gampanan ang gawain sa ating harapan. Habang ang gawain ng repormasyon ay nagpapatuloy, ang Diyos ay may kalakasang gagawa, na daragdagan ang Kanyang kapangyarihan sa huling babala. Nawa'y maging kabahagi tayo sa huling kilusan ng repormasyong ito at sa gayon ay pabilisin ang pagdating ng Panginoon. The General Conference Sabbath School Department 3
Leksiyon 1 Sabbath, Enero 2, 2016 Tunay na Repormasyon "Ang [Panginoong Diyos] ay nagsalita sa pamamagitan ng mga bibig ng kanyang banal na mga propeta, mula pa sa pasimula ng sanlibutan" (Luc. 1:70). "Dapat simulan na natin ngayon ang gawain ng repormasyon sa pamamagitan ng pagbalik sa Panginoon na may lubusang layunin ng puso. Simulan na ang gawain, upang ang puso ay mapalambot, at upang si Kristo ay hubugin at anyuan ka ayon sa Kanyang sariling banal na wangis."--ST, Peb. 22, 1892. Mungkahing Babasahin: The Signs of the Times, October 12, 1904. Linggo Disyembre 27 1. ANG SALIGAN NG TUNAY NA REPORMASYON a. Paano natin makikilala ang kaibahan sa pagitan ng tunay at huwad na mga repormasyon? Isa. 8:20; Fil. 3:9. "Ang kaligtasan ng lipunan, at ang paglago ng repormasyon, ay nakabatay sa isang malinaw na pakahulugan at pagkilala sa saligang katotohanan. Ang mga prinsipyo ng kautusan ng Diyos ay dapat panatilihin sa harapan ng mga tao bilang walang hanggan at di-mababago tulad ng ugali ng Diyos mismo. Ang kautusan ay ipinaliwanag bilang isang alituntunin ng gawa.... Ang kabutihan ng lipunan at ang kaligtasan ng tao ay hinihingi na igalang ang kautusan. Lahat ng naipaliwanag na utos ay naitatag sa kautusan ni Jehova, na ibinigay sa Bundok ng Sinai."--HR, Agos. 1, 1878. "Bawat tunay na repormasyon ay may lugar sa gawain ng ebanghelyo at nagtataas ng kaluluwa tungo sa isang bago at marangal na buhay."--MH, p. 171. b. Kanino dapat nating ilagak ang ating tiwala? Awit 118:8; Kaw. 3:5. "Anomang kalagayan sa buhay ang ating kinatatayuan, anoman ang ating trabaho, dapat tayong maging mapagpakumbaba upang madama natin ang pangangailangan ng tulong; dapat tayong lubusang sumandal sa mga aral ng salita ng Diyos, na kilalanin ang Kanyang mga probidensiya sa lahat ng mga bagay, at magtapat sa pagtatalaga ng ating kaluluwa sa panalangin."--5 T, p. 427. 5
Lunes Disyembre 28 2. ANG TUNAY NA REPORMASYON AY NAGSISIMULA SA PUSO a. Ano ang simula ng repormasyon? Joel 2:12, 13; Awit 51:10; 2 Cor. 7:11. "Mayroong kasalanan, nakakasuklam na kasalanan, na ipinararatang laban sa maraming nagtatanyag na mga Kristyano. Ang dakilang Tagapagsumamo ay nagsasabi, Ang aking mga hinihingi sa puso ng tao ay hindi pinansin. Ang Diyos ay nananawagan para sa pagsisisi, para sa repormasyon."--RH, Dis. 8, 1896. "Ang pagsisisi ay kinabibilangan ng pagkalungkot sa kasalanan at pag- iwan nito."--SC, p. 23. "Ang pagkukumpisal ay hindi katanggap-tanggap sa Diyos kung walang taimtim na pagsisisi at repormasyon. Dapat na magkaroon ng tapat na pagbabago sa buhay; bawat bagay na labag sa kalooban ng Diyos ay dapat iwaksi. Ito ang magiging bunga ng tunay na pagkalungkot sa kasalanan. Ang gawaing dapat nating gawin sa ating bahagi ay malinaw na inilatag sa ating harapan: 'Magsipaglinis kayo; itakwil ninyo ang masasama ninyong gawa mula sa Aking mga mata; huminto kayo sa paggawa ng kasamaan; matuto kayong gumawa ng mabuti; sikaping maging makatarungan, iligtas ang mga inaapi, ipagtanggol ang mga ulila, ipagsamo ang mga bao' (Isa. 1:16, 17). 'Kung ang mga masasama ay ibalik ang pangako, ibalik ang kanyang ninakaw, lumakad sa alituntunin ng buhay, na hindi na gumawa ng kasamaan; siya'y tiyak na mabubuhay, hindi siya mamamatay' (Eze. 33:15). Sabi ni Pablo, na nagsasabi ng tungkol sa gawain ng pagsisisi: 'Kayo'y nalulungkot sa banal na paraan, malaking kasigasigan ang bunga nito sa inyo, oo, pagpapawalang-sala sa inyong sarili, oo, matinding galit, oo, pagkatakot, oo, pananabik, oo, kasigasigan, oo, paghihiganti! Sa lahat ng bagay inyo ngang pinatunayan na kayo'y malinis sa bagay na ito' (2 Cor. 7:11)."--Ibid., p. 39. b. Anong may pananabik na sigaw sa panahon ng Pentecostes ang kumikilala ng isang malaking personal na pangangailangan? Gawa 2:37, 38. "Paano ang isang tao magiging matuwid sa Diyos? Paano ang isang makasa- lanan magiging matuwid? Sa pamamagitan lamang ni Kristo na tayo ay madadala sa pakikiayon sa Diyos, na may kabanalan; ngunit paano tayo lalapit kay Kristo? Marami ang nagtatanong ng ganitong katanungan tulad ng karamihan sa Panahon ng Pentecostes, nang nabagbag sa kasalanan, sila'y sumigaw, 'Ano ang aming gagawin?' Ang unang salita sa sagot ni Pedro ay, 'Magsisi kayo' (Gawa 2:37, 38). Sa isa pang pagkakataon, di pa natatagalan, sinabi niya, 'Magsisi kayo,... at mahikayat, upang mapawi ang inyong mga kasalanan' (Gawa 3:19)."--Ibid., p. 23. 6
Martes Disyembre 29 3. ANG MGA BUNGA NG TUNAY NA REPORMASYON a. Paano ang mga repormador sa huling mga araw na ito inilarawan? Isa. 58:12, 13. "[Isa. 58:8, 9, 12-14, sinipi.] Dito ay ibinigay ang mga katangian ng mga magiging repormador, na magdadala ng bandila ng mensahe ng ikatlong anghel, yaong mga nagpakumbaba ng kanilang sarili bilang bayan na tumatalima sa kautusan ng Diyos, at iginagalang ang Diyos, at masikap na nakikipagtulungan, sa paningin ng buong sansinukob, sa pagtatatag ng mga nasirang dako. Sino yaong tumawag sa kanila, Mga tagapag-ayos ng sira, Mga tagapagsauli ng daang pananahanan?--Ang Diyos. Ang kanilang mga pangalan ay nakatala sa langit bilang mga repormador, tagapagsauli, na nagtataas ng mga saligan ng maraming henerasyon."--RH, Okt. 13, 1891. b. Anong mga binanggit na patunay ng pagbabago ang makikita sa buhay? Mat. 3:8. "Walang nagkukulang sa isang nabagong buhay--mga bungang naabot ng pagsisisi--ay sapat sa mga hinihingi ng Diyos. Kung wala ang bungang iyon, walang kabuluhan ang ating pagtatanyag ng pananampalataya."--ST, Hulyo 7, 1887. "Walang tunay na pagsisisi na hindi gumagawa ng repormasyon. Ang katuwiran ni Kristo ay hindi isang balabal upang takpan ang hindi naikumpisal at hindi itinakwil na kasalanan; ito ay isang prinsipyo ng buhay na nagbabago at nagpipigil ng ating ugali. Ang kabanalan ay ang pagiging lubos para sa Diyos; ito ay ang buong pagpapasakop ng puso at buhay sa pananahan ng mga prinsipyo ng langit."--DA, pp. 555, 556. "Si Juan ay humiwalay mula sa mga kaibigan at mula sa karangyaan ng buhay. Ang kasimplihan ng kanyang damit, ang kasuotang gawa sa balahibo ng kamelyo, ay isang saway sa karangyaan at pagtatanghal ng mga Hudyong saserdote at ng mga tao sa pangkalahatan. Ang kanyang pagkain, purong gulay, ng lucost at ligaw na pulot, ay isang saway sa pagpapakabuyo sa panlasa at sa katakawan na naghahari sa bawat dako.... Sinomang maghahanda ng daan para sa ikalawang pagparito ni Kristo ay kinakatawanan ni Elias, kung paanong si Juan ay dumating sa espiritu ni Elias upang ihanda ang daan para sa unang pagparito ni Kristo. Ang dakilang paksa ng repormasyon ay dapat igiit.... Ang pagpipigil sa lahat ng bagay ay dapat na maging kaugnay ng mensahe, upang paalisin ang bayan ng Diyos mula sa kanilang pagsamba sa diyus-diyusan, sa kanilang katakawan, at sa kanilang pagpaparangya sa damit at iba pang mga bagay.... "Sinoman ang lumabag sa moral na mga tungkulin sa pagkain at pananamit ay naghahanda ng daan upang salangsangin ang mga hinihingi ng Diyos tungkol sa mga bagay na pang-walang hanggan."--3 T, pp. 62, 63. 7
Miyerkules Disyembre 30 4. BANDILA NG REPORMASYON--KATOTOHANAN AT KALAYAAN a. Sa anong paraan aking makikilala kung ano ang kinakailangang baguhin? Awit 119:142; Juan 17:17; 14:6. "Hinihingi ng Diyos sa lahat ng nagtatanyag ng Kanyang pangalan ang mahigpit na pagsunod sa katotohanan. Ito ay tulad ng asin na hindi nawalan ng lasa, tulad ng ilawan sa gitna ng moral na kadiliman at panlilinlang ng sanlibutan."--4 T, p. 356. "Ang prinsipyong dapat nating panghawakan sa panahong ito ay kapareho noong pinananatili noong mga matatapat sa ebanghelyo sa dakilang Repormasyon.... "Ang bandila ng katotohanan at kalayaang pang-relihiyon na itinaas ng mga Repormador na ito ay ibinigay sa atin sa huling labanang ito. Ang tungkulin sa dakilang kaloob na ito ay nakaatang sa mga pinagpala ng Diyos ng kaalaman sa Kanyang salita. Dapat nating tanggapin ang salita ng Diyos bilang pinakamataas na kapangyarihan. Dapat nating tanggapin ang katotohanan nito sa ating sarili. At magagawa nating pahalagahan ang mga katotohanang ito kung sasaliksikin natin sila sa pamamagitan ng personal na pag-aaral.... Ang pagkilala ng katotohanan sa salita at gawa ang siyang ating paghayag ng pananampalataya. Ito lamang ang paraan upang malaman ng iba na tayo ay naniniwala sa Biblia."--6 T, pp. 402, 403. b. Ano nga ba ang kaugnayan sa pagitan ng kalayaan, pagpapakabanal, at kautusan ng Diyos? Awit 119:44, 45; Sant. 1:25; Juan 8:31, 32. "Lubusang pakikiayon sa kalooban ng ating Ama na nasa langit ang siyang tanging pagpapakabanal, at ang kalooban ng Diyos ay nahayag sa Kanyang banal na kautusan. Ang pagtalima sa lahat ng kautusan ng Diyos ay pagpapakabanal. Ang mapatunayan sainyong sarili na kayo ay mga masunuring anak sa Salita ng Diyos ay pagpapakabanal. Ang Salita ng Diyos ang siyang ating gabay, hindi ang mga opinyon o kaisipan ng mga tao."--3 SM, p. 204. "Ang huwad na pagpapakabanal ay tuwirang naglalayo mula sa Biblia. Ang relihiyon ay nagiging kathang-isip. Ang damdamin at pag-aakala ang nagiging pamantayan. Habang sila ay nagtatanyag na walang kasalanan at nagmamataas ng kanilang katuwiran, ang mga nag-aangkin ng kabanalan ay nagtuturo na ang mga tao ay malaya na salangsangin ang kautusan ng Diyos at yaong mga tumatalima sa mga alituntunin nito ay hindi nakaabot sa biyaya. Ang pangangaral ng mga isinusulong nito ay gumising ng kanilang pagsalungat at galit at paninisi. Ganito ipinakita ang kanilang ugali, sapagkat 'ang karnal na isipan ay laban sa Diyos; sapagkat hindi ito nagpapasakop sa kautusan ng Diyos, at hindi kailan man mangyayari' (Roma 8:7)."--RH, Okt. 5, 1886. 8
Huwebes Disyembre 31 5. INDIBIDWAL NA REPORMASYON a. Paano ako magbabago? Roma 1:16; 2 Tim. 3:15. "Kung hiwalay sa banal na kapangyarihan, walang tunay na repor- masyon ang maisasakatuparan. Ang mga makataong hadlang laban sa likas at nalinang na mga hilig ay tulad lamang sa nakatambak na buhangin laban sa malakas na agos. Kung hindi ang buhay ni Kristo ang nagpapalakas na kapangyarihan sa ating buhay hindi natin malalabanan ang mga tukso na humahampas sa atin mula sa loob at mula sa labas."--ST, Dis. 1, 1914. "Ang Kristyanismo ay naglalayon ng isang repormasyon sa puso. Kung ano ang ginagawa ni Kristo sa loob, ay maisasakatuparan sa ilalim ng udyok ng isang nahikayat na kaisipan. Ang plano ng pagsimula sa labas at pagsisikap na gawin sa loob ay palaging bigo, at palaging mabibigo. Ang plano ng Diyos sainyo ay magsimula sa pinakaluklukan ng lahat ng kahirapan, ang puso, at mula sa puso ay lalabas ang mga prinsipyo ng katuwiran; ang repormasyon ay magaganap sa labas at gayon din sa loob."--CDF, p. 35. b. Paano ako magiging isang masiglang repormador? Gal. 6:9, 10; 1 Juan 1:3. " 'Sila na gumagalang sa akin ay igagalang ko' (1 Sam. 2:30). Paglabas ng ama sa gayong tahanan tungo sa kanyang araw-araw na tungkulin, kasama nito ang isang espiritu na napalambot at nasupil sa pamamagitan ng pakikipag-usap sa Diyos. Siya ay isang Kristyano, hindi lamang sa kanyang pagtanyag, kundi sa hanap-buhay, sa lahat ng kanyang trabaho. Ginagawa niya ang kanyang trabaho na may kabanalan, dahil nalalaman na ang mata ng Diyos ay nakatingin sa kanya. "Sa iglesia ang kanyang tinig ay hindi tahimik. Siya ay may mga salita ng pasasalamat at pampasigla na binibigkas; sapagkat siya ay isang lumalagong Kristyano, na may sariwang karanasan araw-araw. Siya'y isang matulungin, masiglang manggagawa sa iglesia, na gumagawa para sa kaluwalhatian ng Diyos at sa kaligtasan ng kanyang mga kapuwa tao."--5 T, pp. 424, 425. Biyernes Enero 1 Personal na mga Katanungan Para sa Pagbabalik-aral 1. Ano ang nagagawa ng tunay na repormasyon sa buhay ng mananam- palataya? 2. Paano ang pagsisisi nagiging kaakibat ng repormasyon? 3. Sa anong bahagi ang lahat ay kailangan ng repormasyon? 4. Paano tayo magiging isang ilaw sa gitna ng moral na kadiliman? 5. Kailan tayo magkakaroon ng tunay na repormasyon sa ating buhay? 9
Leksiyon 2 Sabbath, Enero 9, 2016 Isang Sinaunang Repormador "Si Elias na Tisbita, na mula sa lipi ni Gilead, ay nagsabi kay Ahab, Habang ang Panginoong Diyos ng Israel ay nabubuhay, na sa harapan niya ako'y nakatayo, hindi magkakaroon ng hamog ni ulan man sa mga taon na ito, kundi mangyayari ang aking mga salita" (1 Hari 17:1). "Lumayo mula sa anomang kilalang siyudad, at walang anomang mataas na kalagayan sa buhay, si Elias na Tisbita... ay pumasok sa kanyang misyon na may pagtitiwala sa layunin ng Diyos upang ihanda ang daan sa harapan niya at bigyan siya ng masaganang tagumpay."--PK, p. 119. Mungkahing Babasahin: Prophets and Kings, pp. 119-128. Linggo Enero 3 1. ANG PINAGMULAN AT ANG PANAWAGAN KAY ELIAS a. Sino si Elias, at anong uri ng tao siya? 1 Hari 17:1 Sant. 5:17. "Si Elias... ay isinilang sa gitna ng kabundukan ng Gilead, silangan ng Jordan, at nagmula sa isang bansa na kalat ang kasamaan ng mga Amorheo. Subalit siya'y pumasok sa kanyang gawain na may salita ng pananam- palataya at kapangyarihan sa kanyang mga labi, at ang kanyang buong buhay ay itinalaga sa gawain ng repormasyon."--RH, Agos. 14, 1913. b. Anong uri ng tao ang madalas na nilalampasan ng Diyos, at sino sa halip ang Kanyang tinatawag? 1 Cor. 1:26-28. "Sa karaniwang lakad ng buhay marami ang matiyagang ginagampanan ang kanyang araw-araw na tungkulin, at hindi nalalaman ang ibinigay na kapangyarihan na kung gagamitin, ay maglalagay sa kanya bilang isa sa mga dakilang pinuno ng sanlibutan. Ang paghipo ng isang bihasang kamay ay kinakailangan upang gisingin at palaguin ang natutulog na mga kasangkapang iyon. Sa gayong mga tao iniugnay ni Jesus ang Kanyang sarili; at ibinigay Niya sa kanila ang pakinabang ng tatlong taon ng pagsasanay sa ilalim ng Kanya mismong pangangalaga. Walang kurso ng pag-aaral sa mga paaralan ng mga guro o sa mga bulwagan ng mga pilosopo ang makakapantay sa kahalagahan nito."--CPTS, p. 511. 10
Lunes Enero 4 2. PAGHARAP SA PAGTALIKOD SA DIYOS a. Bakit si Elias pumasok sa palasyo ng hari upang ibigay ang pampublikong saway sa pagtalikod sa Diyos ng Israel? Juan 16:8; 3:20; 1 Tim. 5:20. "Kay Elias ipinagkatiwala ang misyon ng paghatid ng mensahe ng kahatulan ng Langit kay Ahab. Hindi siya nagsikap na maging mensahero ng Panginon; ang salita ng Panginoon ay dumating sa kanya. At masigasig para sa karangalan ng gawain ng Diyos, hindi siya nag-atubili na sundin ang banal na mga utos, bagaman ang pagsunod ay nag-aanyaya ng mabilis na kapahamakan sa kamay ng masamang hari. Ang propeta ay minsang naghanda at naglakbay sa gabi at araw hanggang marating niya ang Samaria. Pagdating sa lugar, hindi siya naghangad ng pagtanggap, o naghintay ng pormal na pagpapakilala. Nababalot ng magaspang na kasuotan na karaniwang suot ng mga propeta sa panahong iyon, siya'y dumaan sa mga bantay, na tila hindi napapansin, at sandaling tumayo sa harapan ng namamanghang hari. "Si Elias ay hindi humingi ng paumanhin dahil sa kanyang biglaang paglitaw. Isang mas dakila kaysa sa pinuno ng Israel ang nag-utos sa kanya upang magsalita, at iniunat ang kanyang kamay sa langit, taimtim niyang pinagtibay sa pamamagitan ng buhay na Diyos na ang kahatulan ng Kataas- taasan ay darating na sa Israel. 'Hindi magkakaroon ng hamog ni ulan man sa mga taong ito,' kanyang sinabi, 'kundi magaganap ang aking salita' (1 Hari 17:1)."--RH, Agos. 14, 1913. b. Para sa anong layunin sinaway ni Elias sa huli ang Hari? 1 Hari 18:17, 18; Job 17:8. "Ang hindi pagpapahalaga sa kautusan ng Diyos sa bahagi ni Ahab at ng kanyang bayan ang nagdala ng lahat ng kanilang mga sakuna; at si Elias ay nag-atubili na hindi ipahayag ang buong katotohanan sa nagkasalang hari. Ang sanlibutan ay puno ng mga mambobola at mga mapagkubli, kapuwa sa mga palasyo at sa mga karaniwang lakad ng buhay; subalit iilan lamang ang may lakas ng loob tulad ng ipinakita ni Elias--iilan lamang ang tatayo sa pagtatanggol ng nasirang kautusan ng Diyos laban sa dakilang mga tao sa lupa."--ST, Dis. 18, 1884. "Mithiin ng Panginoon na magligtas, hindi magwasak. Kaluguran Niya na sagipin ang mga makasalanan. 'Habang ako'y nabubuhay, sabi ng Panginoong Diyos, wala akong kaluguran sa kamatayan ng masama' (Eze. 33:11).... Binigyan Niya ang Kanyang hinirang na mensahero ng banal na tapang, upang ang sinomang makarinig ay matakot at magsisi."--PK, p. 105. 11
Martes Enero 5 3. ANG PANAWAGAN UPANG PUMILI a. Nang siya ay naroon na sa Bundok ng Carmelo, nananawagan ng pagbabago, ano ang mapanghamong katanungan ni Elias? 1 Hari 18:21. "Si Elias, sa gitna ng pangkalahatang pagtalikod, ay hindi nagsikap na itago ang katotohanan na siya ay naglilingkod sa Diyos ng langit. Ang mga propeta ni Baal na ang bilang ay apat na raan at limampu, ang kanyang mga saserdote, apat na raan, at ang kanyang mga mananamba ay libu-libo; ngunit si Elias ay hindi nagsubok na palitawing siya ay nasa panig ng nakararami. Siya'y matatag na tumayong mag-isa.... Nasaan ang mga Elias ngayon?... "Walang mapapala sa kaduwagan o sa pagkatakot na mahayag na tayo ay bayang sumusunod sa kautusan ng Diyos. Kung ating ikukubli ang ilawan, na tila nahihiya sa ating pananampalataya, ay magbubunga lamang ng sakuna. Iiwan tayo ng Diyos sa ating sariling kahinaan. Huwag nawang pahintulutan ng Panginoon na tayo ay tumanggi na paliwanagin ang ating ilawan saan mang dako kung saan Niya tayo tinawag. Kung tayo ay makikipagsapalarang humayong mag-isa, na sundin ang sariling kaisipan, ang sariling plano, at iwanan si Jesus, huwag nating asahan na tayo ay magtatamo ng katatagan, tapang, o espirituwal na kalakasan. Ang Diyos ay may mga bayani ng moral, at nasa Kanya sila ngayon--yaong mga hindi nahihiya na maging natatanging bayan Niya. Ang kanilang mga kalooban at plano ay lahat nasa ilalim ng kautusan ng Diyos. Ang pag-ibig ni Jesus ang pumapatnubay sa kanila upang huwag nilang pahalagahan ang kanilang sariling buhay.... 'Ang katapatan sa Diyos ang kanilang salawikain."--5 T, pp. 526-528. b. Ano ang ginawa ni Elias bilang unang hakbang sa gawain ng repormasyon? 1 Hari 18:30. "Tulad ng maitim na ulap, ang panlilinlang at pagkabulag ay kalat sa Israel. Hindi lahat ay minsanang nabalot ng nakamamatay na pagtalikod na ito, kundi dahan-dahan, habang paulit-ulit silang nabibigong makinig sa mga salita ng babala at saway na ipinapadala ng Panginoon sa kanila. Bawat paghiwalay mula sa mabuting gawa, bawat pagtangging magsisi, ay nagpapalalim ng kanilang kasalanan at itinutulak sila papalayo mula sa Langit. At ngayon, sa krisis na ito, sila'y nagpatuloy sa pagtanggi na tumayo sa panig ng Diyos. "Ang Panginoon ay nasusuklam sa kawalan ng pagpapasya at hindi pagtatapat sa panahon ng krisis sa Kanyang gawain. Ang buong sansinukob ay nagmamasid na may hindi mailarawang interes sa nagtatapos na tanawin ng dakilang tungggalian sa pagitan ng mabuti at masama. Ang bayan ng Diyos ay papalapit na sa hangganan ng walang hanggang sanlibutan; ano pa ang higit na mahalaga sa kanila kaysa sa maging tapat sa Diyos ng langit?"--PK, pp. 147, 148. 12
Miyerkules Enero 6 4. ANG KAPANGYARIHAN NG DIYOS AY NAHAYAG a. Bumanggit ng ilang repormador noong una. Luc. 1:17; Gen. 32:28; Exo. 9:16. Paano nila natamo ang kapangyarihang kailangan upang gampanan ang kanilang misyon? Awit 27:14; 28:7. "Kung ang mga tao ay lalakad kasama ang Diyos, ikukubli Niya sila sa malaking Bato. At dahil nakakubli, makikita nila ang Diyos, tulad ni Moises na nakakita sa Kanya. Sa kapangyarihan at liwanag na Kanyang ibinabahagi higit silang makakaunawa at higit na makakagawa kaysa sa kanilang naiisip na maaring magawa."--AA, p. 363. "Si Jacob ay nanaig dahil siya ay matiyaga at masikap. Ang kanyang karanasan ay patunay ng kapangyarihan ng mapilit na panalangin. Panahon na upang matutunan natin ang aral na ito ng nananaig na panalangin, ng hindi sumusukong pananampalataya. Ang pinakadakilang tagumpay ng iglesia ni Kristo o ng indibidwal na Kristyano ay hindi yaong mga natamo sa pamamagitan ng talento o edukasyon, ng kayamanan o ng pagsang-ayon ng mga tao. Sila ay yaong mga tagumpay na natamo sa pakikipag-usap sa Diyos, kapag ang masikap, dumadaing na pananampalataya ay kumapit sa malakas na bisig ng kapangyarihan. "Sinomang hindi handang iwanan ang bawat kasalanan at magsikap na hanapin ang pagpapala ng Diyos, ay hindi magtatamo nito. Subalit lahat ng manghahawak sa mga pangako ng Diyos tulad ni Jacob, at magtitiyaga at magsisikap tulad niya, ay magtatagumpay tulad niya na nagtagumpay. 'Hindi ba ipaghihiganti ng Diyos ang Kanyang pinili, na dumadaing araw at gabi sa Kanya, bagaman Siya ay matagal na nagtiis sa kanila? Sinasabi ko sa inyo na agad Niyang ipaghihiganti sila' (Luc. 18:7, 8)."--PP, p. 203. b. Anong mga pangako ang maaaring hingiin ng mga repormador ngayon kapag nakita nila ang pangangailangan ng banal na kapangyarihan? Awit 68:35; 2 Sam. 22:32, 33. "Hindi lamang para sa mga taong may posisyon sa malaking tungkulin ang aral ng karanasan ni Elias ng muling pagkatuto kung paano magtiwala sa Diyos sa panahon ng pagsubok. Siya na kalakasan ni Elias ay malakas upang tulungan ang nagpupunyaging anak Niya, gaano man ito kahina. Inaasahan Niya sa bawat isa ang katapatan, at binibigyan ang bawat isa ng kapangyarihan ayon sa kinakailangan. Sa kanyang sariling kalakasan ang tao ay walang kakayanan; ngunit sa kalakasan ng Diyos siya ay magiging malakas upang mapanagumpayan ang kasamaan at upang tulungan ang iba upang magtagumpay. Si Satanas ay hindi kailan man mananaig sa kanya na ang Diyos ang kanyang tagapagtanggol. 'Tiyak, ang isa ay magsasabi, sa Panginoon ako ay may katuwiran at kalakasan.... Sa Panginoon ang lahat ng binhi ni Israel ay aariing-ganap, at magluluwalhati.'"--RH, Okt. 30, 1913. 13
Huwebes Enero 7 5. NAKATAYONG MAG-ISA? a. Sa pagtataas ng Diyos at ng Kanyang kautusan, si Elias ba ay nag- iisa? Bakit o bakit hindi? Awit 34:7; 91:11; 103:20. "Kaharap si Haring Ahab at ang mga bulaang propeta, at napapaligiran ng nagkakatipong hukbo ni Israel, si Elias ay nakatayo, nag-iisa na nagpakita upang itaas ang karangalan ni Jehova.... Ngunit si Elias ay hindi nag-iisa. Sa itaas at sa paligid niya ay naroon ang nag-iingat na mga hukbo ng langit--mga anghel na labis ang kalakasan."--RH, Sety. 18, 1913. b. Kapag mag-isang nakatayo upang ipagtanggol ang katotohanan at katuwiran, ano ang dapat nating alalahanin? 1 Hari 19:18. "Hindi lahat sa sanlibutan ay masama at makasalanan; hindi lahat ay pumanig sa kaaway. Ang Diyos ay mayroong libulibo na hindi lumuhod kay Baal, marami ang nananabik na maunawaan ng lubos ang tungkol kay Kristo at ang kautusan, marami ang umaasa na si Jesus ay malapit ng dumating upang wakasan ang paghahari ng kasalanan at kamatayan. At marami ang sumasamba kay Baal na walang alam, subalit sa kanila ang espiritu ng Diyos ay patuloy na nagpupunyagi."--PK, p. 171. "Kapag kayo ay dumanas ng pangungutya at pang-uusig kayo ay nasa pinakamabuting samahan; sapagkat lahat ng ito ay tiniis ni Jesus, at lalong higit pa rito. Kung kayo ay tapat na mga bantay ng Diyos, ang mga bagay na ito ay kaloob sainyo. Ang mga bayaning kaluluwa, yaong magtatapat kung sila ay tatayong mag-isa, ang magtatamo ng hindi nasisirang putong."--YI, Mayo 28, 1884. Biyernes Enero 8 Personal na mga Katanungan Para sa Pagbabalik-aral 1. Mula saan ang Diyos ay madalas na tumatawag ng mga tao at bakit? 2. Sa halip na sawayin ang kasalanan, ano sa halip ang ginagawa ng mas maraming tao? 3. Ano ang ipinapakita natin kung ating itinatago ang ating ilawan, at ano ang magiging bunga? 4. Paano natin matatamo ang pagpapala ng pagkakaroon ng kapang- yarihan ng Diyos na gumagawa sa ating buhay? 5. Kapag mag-isa tayo na tumatayo para sa katotohanan, bakit hindi tayo tunay na nag-iisa? 14
Leksiyon 3 Sabbath, Enero 16, 2016 Gumagawa Para sa Repormasyon "Kung ang aking bayan, na tinawag sa aking pangalan, ay magpapakumbaba, at mananalangin, at hanapin ang aking mukha, at talikuran ang kanilang masasamang daan; at ako'y makikinig mula sa langit, at patatawarin ang kanilang kasalanan, at pagagalingin ko ang kanilang lupain" (2 Cro. 7:14). "Hindi kailan man iniwan ang kaharian ng Israel na walang marangal na mga saksi sa kapangyarihan ng Diyos upang magligtas mula sa kasalanan. Maging sa pinakamadilim na mga oras ang ilan ay nanatiling tapat sa kanilang banal na Pinuno at sa gitna ng pagsamba sa diyusdiyusan ay namuhay na walang kapintasan sa paningin ng isang banal na Diyos."--PK, p. 108. Mungkahing Babasahin: The Review and Herald, Agos. 21, 1913. Linggo Enero 10 1. ISANG MATAPAT NA NALABI a. Mayroon bang nalabi sa panahon ni Elias, habang ang kahatulan ng Diyos ay bumabagsak sa tumalikod na Israel? 1 Hari 18:13; 19:18. b. Ang Diyos ba ay palaging mayroong matapat na nalabi? Roma 11:5; Apoc. 12:17. k. Paano ang Diyos nangako na aalagaan ang Kanyang bayan habang ang Kanyang mga kahatulan ay bumabagsak sa lupa? Awit 27:5; Isa. 33:15, 16. "Ang Diyos na nag-ingat kay Elias ay hindi lalampasan ang isa man sa mga anak Niyang nagsasakripisyo. Siya na kayang bilangin ang mga buhok ng kanilang mga ulo ay iingatan sila, at sa panahon ng kagutom sila'y bubusugin. Habang ang masasama ay namamatay sa gutom at salot, ang mga anghel ay ipagsasanggalang ang matuwid at tutustusan ang kanilang mga pangangailangan. Sa kanya na 'lumalakad ng matuwid' ang pangakong ito: [Isa. 33:15, 16; 41:17 sinipi]."--GC, p. 629. 15
Lunes Enero 11 2. NAGHAHANDA NG DAAN NG PANGINOON a. Anong natatanging pakiusap ang ginawa ni Elias upang hamunin ang pambansang pagtalikod sa Diyos? 1 Hari 18:19, 20. "Hiningi ni Elias ang isang pagtitipon ng lahat ng Israel at ng lahat ng mga propeta ni Baal sa Carmelo. Ang nakamamanghang kataimtiman sa paningin ng mga propeta ay nagbigay sa kanya ng katangiang tulad sa nakatayo sa presensiya ng Panginoong Diyos ng Israel. Ang kalagayan ng Israel sa kanilang pagtalikod ay nangangailangan ng matatag na katangian, matapang na pananalita, at mapanghikayat na kapangyarihan. Inihanda ng Diyos ang mensahe upang maging angkop sa panahon at okasyon.... Ang Diyos ay magkakaroon ng angkop na mensahe upang harapin ang Kanyang bayan sa kanilang ibat-ibang kalagayan."--3 T, p. 279. b. Sino pa ang tumayong matatag para sa Diyos sa pagtataguyod ng gawain ng repormasyon? Neh. 5:9. "Ang Panginoon ay gagamitin sa Kanyang gawain ang mga taong tapat tulad ng bakal sa prinsipyo, na hindi matitinag ng mga panlilinlang ng mga nawalan ng espirituwal na pang-unawa. "Pinili ng Diyos si Nehemias sapagkat handa siyang makipagtulungan sa Panginoon bilang tagapagsauli.... Kapag nakita niya ang maling mga prinsipyo na ipinatutupad, hindi siya nanonood lamang at sa pamamagitan ng pananahimik ay sumasang-ayon. Hindi niya hinahayaan ang mga tao na mag-akalang siya ay nasa maling panig. Siya'y tumatayong matatag at hindi natitinag sa panig ng tama. Hindi siya magbibigay ng isa mang kudlit sa pagsisinsay ng mga prinsipyo na itinatag ng Diyos."--RH, Mayo 2, 1899. "Nang lumabas si Nehemias bilang isang repormador at tagapagligtas ng Israel, siya'y pinalakas ng pag-ibig sa Diyos at pag-aalala para sa paglago ng kanyang bayan. Ang kanyang puso ay naroon sa gawain na kanyang ginawa; ang kanyang pag-asa, ang kanyang lakas, ang kanyang sigasig, ang kanyang katangian ng pagpapasiya, ay nakakahawa, nagpalakas sa iba ng katulad na tapang at matayog na layunin. Bawat tao ay naging isang Nehemias sa kanyang sariling lugar at tumulong upang palakasin ang kamay at puso ng kanyang kapuwa; at di-nagtagal ang kahinaan ay napalitan ng lakas at tapang."--RH, Mar. 18, 1884. "Ang pinakamalaking pangangailangan ng samlibutan ay ang panganga- ilangan ng mga tao--mga taong hindi mabibili o maipagbibili, mga taong sa kailaliman ng kanilang kaluluwa ay tapat at totoo, mga taong hindi natatakot na tawagin ang kasalanan sa tamang pangalan nito, mga taong ang konsiyensiya ay tapat sa tungkulin tulad ng karayom ng kompas sa hilagang pulo, mga taong tatayo sa tama gumuho man ang langit."--Ed. p. 57. 16
Martes Enero 12 3. ISANG PANAWAGAN NG PAGSISISI a. Ano ang layunin ng mga kahatulan na ipinadala sa Israel? Isa. 1:16- 18; Luc. 11:32. Anong ang epekto ng mga ito kay Ahab? 1 Hari 18:17. "Ang layunin ng [biglaang] kapighatiang ito ay ang gisingin ang Israel sa pagkilala ng kanilang kasalanan, upang dalhin sila sa pagsisisi, at upang ibalik sila sa Diyos, upang kanilang igalang si Jehova na nag-iisang tunay at buhay na Diyos. Paglipas ng tatlo at kalahating taon ng tagtuyot, sinabi ng Panginoon kay Elias, 'Humayo ka, magpakita ka kay Ahab; at magpapadala Ako ng ulan sa lupa.' 'At nangyari na nang nakita ni Ahab si Elias, sinabi ni Ahab sa kanya, Ikaw ba yaong manggugulo ng Israel? At siya'y sumagot, hindi ko ginugulo ang Israel; kundi ikaw, at ang tahanan ng iyong ama, at iyong itinakwil ang kautusan ng Panginoon, at sinunod mo si Baal' (1 Hari 18:1, 17, 18)."--RH, Mayo 26, 1891. "Ang pangungumpisal ay hindi katanggap-tanggap sa Diyos kung walang tapat na pagsisisi at repormasyon. Dapat magkaroon ng masikap na pagbabago sa buhay; bawat bagay na nakakagalit sa Diyos ay dapat itakwil. Ito ang bunga ng tunay na pagkalungkot sa kasalanan."--SC, p. 39. b. Ano ang kaibahan sa pagitan ng tunay na pagsisisi at ng huwad na pagsisisi? 2 Cor. 7:9-11. "Marami ang nalulungkot dahil sila ay nagkasala at gumagawa ng panlabas na repormasyon dahil natatakot sila na ang kanilang maling gawa ay magdadala ng paghihirap sa kanilang sarili. Subalit hindi ito pagsisisi sa diwa ng Biblia. Sila'y nalulungkot sa paghihirap sa halip na sa kasalanan. Ganito ang paghinagpis ni Esau nang nakita niya na ang karapatan ng panganay ay nawala sa kanya ng walang hanggan. Si Balaam, ay nangilabot sa anghel na nakatayo sa kanyang daan na may tabak, inamin ang kanyang kasalanan at baka siya'y mamatay; subalit wala ang tunay na pagsisisi sa layunin, walang pagkasuklam sa kasalanan, walang pagbabago ng kasamaan. Si Judas Escariote, matapos ipagkanulo ang kanyang Panginoon, ay nagsabi, 'Ako'y nagkasala dahil aking ipinagkanulo ang walang salang dugo' (Mat. 27:4)."--Ibid., pp. 23, 24. "Sa pinunong ito ng mga publicano ay nagising ang isang pananabik para sa mas mainam na buhay.... Si Zacheo ay nakarinig ng panawagan ng pagsisisi.... Alam niya ang Kasulatan at nahikayat na ang kaniyang gawa ay mali.... Nadama niya na siya ay makasalanan sa paningin ng Diyos... Si Zacheo ay nagsimulang sundin ang pagkabagbag na pumipigil sa kanya at nagsimulang bayaran ang kanyang mga ginawan ng kamalian."--DA, p. 553. 17
Miyerkules Enero 13 4. ISANG PANAWAGAN NG PAGTALIMA a. Saan nakasalalay ang ating kaligayahan at kaligtasan? Awit 106:3; Job 36:11; Jer. 7:23. "Ang ating kaligayahan at kaligtasan ay nakasalalay sa pagkain ng tinapay ng buhay; ito ang pagtalima sa mga salita at paggawa ng mga gawain ni Kristo, na itinataguyod ang katuwiran at hinahadlangan ang kalikuan. Walang anomang bagay ang magbibigay ng gayong tiwala sa sarili, ng gayong tapang, ng gayong pagdami ng mga talento at kakayahan, bilang isang tunay na pagtaya ng mga hinihingi ng kautusan ng Diyos.... Ang pag-ibig kay Jesukristo ay nagdadala sa atin sa pagtalima sa kautusan ng Diyos, na siyang ilawan sa ating mga paa at liwanag sa ating daan, na nagbibigay sa atin ng nagliliwanag, dumadalisay, nagpapasayang presensiya kapuwa ng Ama at ng Anak. Siya na masunurin ay maaaring makipag- ugnayan sa Diyos tulad ng ginawa ni Enoc."--SD, p. 194. b. Anong ugali ang ipinapakita ng mga ayaw tumalima sa Diyos? Gawa 7:51-53; 2 Tim. 3:8. Paano nila pakikitunguhan ang bayan ng Diyos sa mga huling araw? Mat. 24:9. "Ang grupo na humamon sa galit ng Langit ay ibibintang ang lahat nilang kaguluhan sa mga taong ang pagtalima sa kautusan ng Diyos ay patuloy na saway sa mga mananalangsang. Sasabihin na ginagalit ng tao ang Diyos dahil sa paglabag sa sabbath na Linggo; na ang kasalanang ito ang nagdala ng mga kalamidad na hindi titigil hanggat ang pangilin ng Linggo ay mahigpit na ipatupad; at yaong mga nangangaral ng mga bisa ng ikaapat na utos, na sa gayon ay nilalapastangan ang Linggo, ay mga manggugulo sa mga tao, na hinahadlangan ang pagsasauli sa kanila ng banal na pagpapala at temporal na pag-unlad. Ganito rin na ang paratang noon laban sa mga lingkod ng Diyos ay uulitin at sa katulad ding katayuan sila mapapatibay: 'At nangyari na, nang nakita ni Ahab si Elias, sinabi ni Ahab sa kanya, Ikaw ba yaong manggugulo sa Israel? At siya'y sumagot, Hindi ko ginugulo ang Israel; kundi ikaw, at ang sangbahayan ng iyong ama, at inyong itinakwil ang kautusan ng Panginoon, at sinunod ninyo si Baal' (1 Hari 18:17, 18). Habang ang galit ng mga tao ay gigisingin sa pamamagitan ng bulaang mga paratang, gagawin nila ang isang gawain sa mga kinatawan ng Diyos na tulad ng ginawa ng tumalikod na Israel kay Elias."--GC, p. 590. "Lahat ng mga tukso ni Satanas, hinarap ni Kristo ng salita ng Diyos. Sa pagtitiwala sa mga pangako ng Diyos, siya'y tumanggap ng kapangyarihan upang sundin ang kautusan ng Diyos, at hindi nanaig ang manunukso."-- MH, p. 181. 18
Huwebes Enero 14 5. ISANG GAWAIN NG PAGSASAULI a. Ano ang mga "dating daan" na dapat isauli? Jer. 6:16; Isa. 58:12-14. "Paulit-ulit na tinawag ni Jeremias [ang] pansin [ng bansa] sa mga payong ibinigay sa Deutoronomeo. Higit sa iba pang mga propeta, kanyang idiniin ang mga aral ng kautusan ni Moises at ipinakita kung paano ang mga ito magdadala ng pinakamataas na espirituwal na pagpapala sa bansa at sa puso ng bawat-isa. 'Ipagtanong ninyo ang mga dating daan, nasaan ang mabuting daan, at lumakad kayo doon,' pakiusap niya, 'at kayo'y makaka- sumpong ng kapahingahan ng inyong kaluluwa' (Jer. 6:16)."--PK, p. 411. b. Ano ang kabilang sa gawain ng pagsasauli, at sino ang tinawagan upang gawin ang gawaing ito? Isa. 62:6; 58:1. "Isang nakakagising na katotohanan na ang kapabayaan, matamlay, at walang interes ang katangian ng mga taong may tungkulin ngayon, at mayroong patuloy na paglago ng kapalaluan at nakakapagtakang kapabayaan sa mga babala ng Espiritu ng Diyos. Ang mga hadlang na inilalagay ng salita ng Diyos sa palibot ng Kanyang bayan ay nawawasak na. Ang mga taong bihasa sa daan kung saan ang Diyos ay nanguna sa Kanyang bayan sa nakalipas, sa halip na magtanong ng dating daan at ipagtanggol ang ating katayuan bilang isang natatanging bayan, ay nakipaghawak-kamay sa sanlibutan. Ang lubhang nakakagulat na tanawin sa kalagayan ay sapagkat ang mga tinig ng babala ay hindi naririnig sa pangangatwiran, paghimok, at mga babala. Ang mga mata ng bayan ng Diyos ay tila nabulag, habang ang iglesia ay mabilis na tinatangay sa daluyan ng kamunduhan."--4 T, p. 513. Biyernes Enero 15 Personal na mga Katanungan Para sa Pagbabalik-aral 1. Paano namuhay ang tapat na nalabing bayan ng Diyos, bagaman may mga panahon na sila'y napapaligiran ng pagsamba sa diyusdiyusan? Paano ito tumutukoy sa atin ngayon? 2. Ano ang ginawa ni Nehemias upang pasiglahin ang iba upang tumu- long sa kanya? 3. Anong uri ng mga pagbabago ang kinakailangan sa ating buhay kung tunay tayong nagsisisi? 4. Saan nagmumula ang tunay na kaligayahan at bakit? 5. Sa halip na hanapin ang "dating daan," ano ang ginawa ng ilan, at paano ito nakakaapekto sa iglesia? 19
Leksiyon 4 Sabbath, Enero 23, 2016 Ang Ikalawang Elias "At [si Juan] ay mauuna [sa Panginoon] sa espiritu at kapang- yarihan ni Elias, upang ibalik ang puso ng mga ama sa kanilang mga anak, at ang masuwayin sa karunungan ng matuwid; upang ihanda ang isang bayan para sa Panginoon" (Luc. 1:17). "Sinabi ni Juan sa mga Hudyo na ang kanilang kalagayan sa harapan ng Diyos ay pagpapasyahan sa pamamagitan ng kanilang ugali at buhay. Ang pagtanyag ay walang kabuluhan. Kung ang kanilang buhay at ugali ay hindi naaayon sa kautusan ng Diyos, hindi sila bayan ng Diyos."--DA, p. 107. Mungkahing Babasahin: The Desire of Ages, pp. 97-108. Linggo Enero 17 1. ANG KALAGAYAN NG ISRAEL a. Ano ang gawain ng mensahero na sinugo ng Diyos upang ihanda ang daan para sa unang pagdating ng Panginoon? Mal. 3:1-3. b. Anong uri ng tao ang mensaherong ito? Luc. 1:13-17. k. Ano ang kalagayan ng bayan ng Diyos kung kaya kailangan nila ang gayong mensahero? Luc. 5:37-39; Mat. 15:8, 9. "Ang balat na mga sisisdlan na ginamit bilang mga sisidlan ng bagong alak,... ay ipinahayag ni Jesus [bilang] kalagayan ng mga pinunong Hudyo.... Inisip nila na sapat na ang sarili nilang katuwiran, at hindi na naghangad na ang bagong sangkap ay dalhin sa kanilang relihiyon."--DA, pp. 278, 279. (may dagdag na pagdidiin). "Ang puno ng igos [na sinumpa ni Jesus] ay natuyo. Ang walang bungang punong ito ay sumasagisag sa kalagayan ng bansang Hudyo sa panahong iyon. Bawat pagkakataon at pribilihiyo ay ibinigay sa kanila."-- ST, Mayo 23, 1900. (may dagdag na pagdidiin). 20
Lunes Enero 18 2. SI JUAN BAUTISTA, MENSAHERO NG DIYOS a. Paano tinukoy ni Jesus si Juan Bautista? Mat. 11:9, 10, 13-15. "Pinaniniwalaan din na bago ang pagdating ng Mesias, si Elias ay personal na magpapakita. Ang inaasahang ito ay hinarap ni Juan sa kanyang pagtanggi; subalit ang kanyang mga salita ay mayroong mas malalim na kahulugan. At si Jesus ay nagsabi, na tinutukoy si Juan, 'Kung kayo ay handang tanggapin ito, ito ay si Elias, na siyang darating' (Mat. 11:14). Si Juan ay dumating sa Espiritu at kapangyarihan ni Elias, upang gawin ang gawaing tulad ng ginawa ni Elias. Kung tinanggap siya ng mga Hudyo, maisasakatuparan sana sa kanila ito. Ngunit hindi nila tinanggap ang kanyang mensahe. Sa kanila siya ay hindi si Elias. Hindi niya maisasa- katuparan sa kanila ang misyon na dapat niyang gawin."--DA, p. 135. b. Sino ang lumabas upang makinig kay Juan Bautista? Mat. 3:5, 6; 21:32; Luc. 11:1. k. Bakit sila naakit ni Juan sa halip na sa mga guro sa kanilang panahon? Mat. 3:1-3. "Hindi gumamit ng detalyadong mga argumento o pasikot-sikot na teorya si Juan nang kanyang ipinahayag ang mensahe. Nakakakilabot at matigas subalit puno ng pag-asa, ang kanyang tinig ay naririnig mula sa ilang, 'Magsisi kayo: sapagkat ang kaharian ng langit ay malapit na' (Mat. 3:2). Sa isang bago, pambihirang kapangyarihan nakilos nito ang mga tao. Ang buong bansa ay nagising. Napakadami ang nagtipon sa ilang."--GW, p. 54. d. Natakot ba si Juan Bautista na sabihin ang katotohanan? Mat. 14:3, 4. "Tumingin siya sa kagandahan ng Hari, at nawala sa kanyang paningin ang sarili. Nakita niya ang kataasan ng kabanalan at nalaman na ang kanyang sarili ay walang kakayahan at hindi karapat-dapat. Mensahe ng Diyos ang dapat niyang ipahayag. Sa kapangyarihan ng Diyos at sa Kanyang katuwiran siya dapat tumayo. Handa siyang humayo bilang mensahero ng Langit, hindi nagulat sa mga tao, sapagkat tumingin siya sa Diyos. Tumayo siyang walang takot sa presensiya ng mga hari sa lupa, sapagkat may pangangatal siyang yumuko sa harapan ng Hari ng mga hari."--Ibid."--Ibid. 21
Martes Enero 19 3. ANG KANYANG PAGHAHANDA, ANG ILANG a. Sa anong mga paraan na ang pamumuhay sa nayon ay naghanda kay Juan Bautista sa kanyang misyon? Isa. 40:3-5; 30:15; Awit 101:3. "Sa natural na takbo ng mga bagay, ang anak ni Zacarias ay dapat na tumanggap ng edukasyon para sa pagiging saserdote. Subalit ang pagsasanay sa paaralan ng mga guro ay hindi sa kanya mag-aangkop sa gawain. Hindi siya ipinadala ng Diyos sa mga guro ng teolohiya upang matuto kung paano unawain ang Kasulatan. Tinawag Niya siya sa ilang, upang matutunan niya ang kalikasan at ang Diyos ng kalikasan.... "Dito ang kanyang kapaligiran ay nakakabuti sa kasanayan ng kasim- plihan at pagtanggi sa sarili. Hindi naaabala ng kaingayan ng sanlibutan, makakapag-aral siya dito ng mga aralin ng kalikasan, ng pahayag, at ng Probidensiya. Ang mga salita ng anghel kay Zacarias ay madalas na inuulit kay Juan ng kanyang mga magulang na may-takot sa Diyos. Mula sa pagkabata ang kanyang misyon ay pinanatili sa kanyang harapan, at tinanggap niya ang banal na atas. Sa kanya ang katahimikan sa ilang ay isang paanyaya ng pagtakas mula sa lipunan kung saan ang paghihinala, di- pagsampalataya, at karumihan ang siyang nangingibabaw. Hindi siya nagtiwala sa sarili niyang kapangyarihan upang labanan ang tukso at umurong mula sa patuloy na pakikiugnay sa kasalanan, at baka mawala sa kanya ang pagkadama ng labis na kasamaan nito."--DA, pp. 101, 102. b. Upang maging 'isang manggagawang sinang-ayunan ng Diyos" ano ang pangunahing batayan ng pag-aaral ni Juan Bautista, at ano ang bunga nito sa kanya? 2 Tim. 2:15; Awit 19:1-3; Luc. 1:80. "Si Juan ay hindi tamad.... Bawat bagay na nakapalibot sa kanya sa kanyang tahanang bundok ay isang aklat aralin para sa kanya, na naglalaman ng mga aral na may pinakamalalim na kahalagahan na may kinalaman sa pag-uugali, sa pagiging mapagbigay, at ng pag-ibig ng Diyos. "... Malayo mula sa abalang sanlibutan, na ang pag-aalala at nang-aakit na mga kalayawan ay maglilihis ng kanyang isipan at magpapasama ng kanyang pang-unawa at imahinasyon, siya'y ikinubli ng Diyos sa kalikasan. Dito hindi siya maiimpluwensiyahan ng masamang kapaligiran, ang kanyang pang-unawa ay hindi mabubulag, ni ang kanyang espiritu ay masasanay sa kasamaan. Sa tahimik na pahingahan ng ilang, si Juan ay lumakas sa espiritu. Sa kanyang mahigpit na kasanayan sa pagpipigil kanyang natamo sa sarili ang kalusugan ng katawan, isipan, at moral. Ang kanyang pagkilala sa mabuti at masama ay malinaw, ang kanyang pagpapasya ay tama."--YI, Enero 7, 1897. 22
Miyerkules Enero 20 4. IISANG LAYUNIN a. Ano ang naging layunin ng buhay ni Juan? Gawa 13:24. Tulad ni apostol Pablo, paano ang layuning ito nakaapekto sa kasanayan ng kanyang buhay sa pangkalahatan? 1 Cor. 9:27. "Isang dakilang gawain ang nasa harapan ni Juan, at upang siya ay magkaroon ng malusog na katawan at kapangyarihan ng isipan at moral upang gawin ang gawaing ito, dapat niyang pigilin ang kanyang panlasa at hilig. Si Juan ay mangunguna bilang isang repormador at sa pamamagitan ng kanyang mapagpigil na buhay at simpling damit ay sinaway ang walang pagpipigil na kasanayan at ang makasalanang karangyaan ng bayan."--RH, Ene. 7, 1873. "Subalit ang buhay ni Juan ay hindi ginugol sa katamaran, sa mapag- pakasakit na kalumbayan, o sa makasariling pag-iisa. Paminsan-minsan siya ay lumalabas upang makisalamuha sa mga tao; at siya'y palaging mapag- masid sa kaganapan sa sanlibutan. Mula sa tahimik niyang pahingahan kanyang binabantayan ang mga kaganapan. Sa pamamagitan ng pang- unawang pinaliwanag ng banal na Espiritu kanyang pinag-aralan ang mga ugali ng tao, upang kanyang maunawaan kung paano maabot ang puso ng mensahe ng langit. Ang bigat ng kanyang tungkulin ay pasan niya. Sa pag- iisa, sa pamamagitan ng pagbubulaybulay at panalangin, sinikap niyang talian ang kanyang kaluluwa para sa gawain ng buhay sa kanyang harapan."--DA, p. 102. b. Ilarawan ang pagkain at damit ni Juan Bautista. Mat. 3:4; Luc. 1:15. Bakit mahalaga ito sa ministeryo ni Juan? "Nagtalaga sa Diyos bilang isang Nazareno mula pagkabata, [ang anak ni Zacarias] ay nangako sa kanyang sarili ng habang buhay na pagtatapat."-- DA, p. 102. "Si Juan ay dapat humayo bilang mensahero ni Jehova upang dalhin sa mga tao ang liwanag ng Diyos. Dapat niyang ibigay ang bagong dereksiyon sa kanilang isipan. Dapat niyang ikintal sa kanila ang kabanalang hinihingi ng Diyos, at ang pangangailangan nila ng Kanyang sakdal na katuwiran. Ang gayong mensahero ay dapat banal. Siya ay dapat na isang templo para sa pananahan ng Espiritu ng Diyos. Upang gampanan ang kanyang misyon, dapat siyang magkaroon ng malusog na katawan, at kalakasan ng isipan at espirituwal. Kung gayon kailangan niyang pigilin ang kanyang mga panlasa at mga hilig. Kailangan din niyang pigilan ang kahat niyang kapangyarihan upang makatayo siya sa gitna ng mga tao na hindi natitinag ng mga pang- yayari sa kapaligiran tulad ng mga bato at kabundukan sa ilang."--DA, p. 100. "Sa pagiging tahimik, malungkot, o malumbay, nasiyahan siya sa kanyang buhay ng kasimplihan at katahimikan, at ang kanyang mapagpigil na ugali ay nagpanatiling matuwid sa kanyang mga pandama."--YI, Enero 7, 1897. 23
Huwebes Enero 21 5. ANG ATING MENSAHE NGAYON a. Paano natin malalaman na ang mensahe ni Elias ay hindi natapos kay Juan Bautista, ang mangunguna ni Kristo? Mal. 4:5, 6. Ano ang ating mensahe ngayon? Gawa 3:19; Isa. 58:1. "Si Juan ay tinawag upang gawin ang isang natatanging gawain; ihahanda niya ang daan ng Panginoon, upang gawing tuwid ang Kanyang mga daan.... [Isa. 40:3-5 sinipi.] Ito nga ang mensahe na dapat ibigay sa ating bayan; malapit na tayo sa wakas ng panahon, at ang mensahe ay, Linisin ang daan ng Hari; alisin ang mga bato; itaas ang pamanatayan para sa mga tao. Dapat magising ang mga tao. Hindi panahon ngayon upang sumigaw ng kapayapaan at kaligtasan."--RH, Peb. 18, 1890. b. Paano magkakaroon ng epekto ang mensahing ito sa iglesia at sa sanlibutan ngayon? Gawa 22:15; Roma 10:13. "Tayo ay nasa ilalim ng personal na tungkulin sa lipunan upang... magpakita ng impluwensiya sa panig ng kautusan ng Diyos. Dapat nating paliwanagin ang ating ilawan upang makita ng lahat na ang banal na ebanghelyo ay may impluwensiya sa ating mga puso at buhay, na tayo ay lumalakad sa pagtalima sa mga kautusan nito at wala ni isa mang sinasalangsang sa mga prinsipyo nito. Tayo ay nasa malaking antas ng pananagutan sa sanlibutan para sa mga kaluluwa na nakapalibot sa atin.... Ipakita sa sanlibutan na tayo... ay nagnanais na sila'y makabahagi sa mga pagpapala at pribilihiyo sa pamamagitan ng pagpapakabanal ng katotohanan."-- 4 T, p. 59. Biyernes Enero 22 Personal na mga Katanungan Para sa Pagbabalik-aral 1. Sa ilalim ng anong kondisyon tayo ay ibinibilang na bayan ng Diyos ngayon? 2. Paano ibinigay ni Juan ang mensahe sa mga tao, at ano ang bunga? 3. Ano ang ilan sa mga pakinabang ng pamumuhay na malayo mula sa mga siyudad? 4. Bakit si Juan ay mapagpigil sa lahat niyang kasanayan sa buhay? 5. Paano ang Diyos nagnanais na ating ibahagi ang katulad ding mensahe ngayon? 24
Leksiyon 5 Sabbath, Enero 30, 2016 Ang Mensahe ni Juan "Si Juan ay nagbautismo sa ilang, at nangaral ng bautismo ng pagsisisi para sa kapatawaran ng mga kasalanan" (Mar. 1:4). "Ang gawain at ministeryo ni [Juan] ay nagtuturo pabalik sa kautusan at mga propeta, habang siya, sa kasabay na panahon, ay itinuturo ang mga tao na tumanaw kay Kristo bilang Tagapagligtas ng sanlibutan. Nanawagan siya sa kanila na 'titigan ang Kordero ng Diyos, na nag-aalis ng kasalanan ng sanlibutan' (Juan 1:29)."--SW, Mar. 21, 1905. Mungkahing Babasahin: The Spirit of Prophecy, vol. 2, pp. 47-57. Linggo Enero 24 1. SI KRISTO, ANG SENTRO a. Kanino itinuro ni Juan ang kanyang mga tagapakinig? Mat. 3:11; Gawa 19:4; Juan 1:29. b. Ano ang pinanggagalingan ng kaalaman ni Juan? Luc. 3:2. Paano magiging katulad ng kay Juan ang ating paraan ng pag-aaral? Heb. 12:2; 2 Cor. 3:18. "Si Juan Bautista sa kanyang buhay sa ilang ay tinuruan ng Diyos. Pinag-aralan niya ang mga pahayag ng Diyos sa kalikasan. Sa ilalim ng patnubay ng banal na Espiritu, kanyang pinag-aralan ang mga balumbon ng mga propeta. Araw at gabi, si Kristo ang kanyang pinag-aaralan, ang kanyang binubulay, hangga't ang isip at puso at kaluluwa ay mapuspos ng maluwalhating pangitain."--GW, p. 54. "Makakabuti para sa atin na gumugol ng oras ng pagbubulaybulay bawat araw ng buhay ni Kristo. Dapat nating unawain ang bawat punto nito, at hayaang ang imahinasyon ay makita ang bawat tanawin, lalo na ang pagtatapos. Habang tayo ay nagbubulay ng Kanyang dakilang sakripisyo sa atin, ang ating tiwala sa Kanya ay lalong mananatili, ang ating pag-ibig ay magigising, at tayo ay lalo pang mapupuspos ng Kanyang espiritu. Kung nais nating maligtas, dapat nating matutunan ang aral ng pagpapakasakit at kapakumbabaan sa paanan ng krus."--DA, p. 83. 25
Lunes Enero 25 2. ISANG PANAWAGAN NG PAGSISISI a. Ano ang nilalaman ng mensahe ni Juan? Luc. 1:17; Mat. 3:1, 2, 8. lumikha ng matinding "Ang pangangaral ni Juan Bautista ay pagkagising. Sa pasimula ng kanyang ministeryo, ang pang-relihiyong interes ay napakababa. Pamahiin, tradisyon, at mga pabula ang lumito sa isipan ng mga tao, at ang tamang daan ay hindi naunawaan. Masigasig sa pag-iipon ng makalupang kayamanan at karangalan, ang mga tao ay nakalimot sa Diyos. Si Juan ay humayo upang ibalita ang pinahiran ng Panginoon at tawagin ang mga tao sa pagsisisi."--YI, Mayo 17, 1900. "Ipinahayag ni Juan ang pagdating ng Mesias at nanawagan sa mga tao ng pagsisisi. Bilang sagisag ng paglilinis mula sa kasalanan, binautismuhan niya sila sa tubig ng Jordan. Sa pamamagitan ng isang makahulugang aral kanyang sinabi na yaong mga nagtatanyag na piniling bayan ng Diyos ay nadumhan ng kasalanan, at kung walang pagdadalisay ng puso at buhay wala silang bahagi sa kaharian ng Mesias."--DA, p. 104. b. Ano ang kalagayan ng mga tao ngayon? 2 Tim. 3:1-4. Anong mensahe ang dapat nating ibigay sa kanila? Gawa 17:30; 26:19, 20. "Dapat nating himukin ang mga tao sa bawat dako upang magsisi at tumakas mula sa galit na darating. Mayroon silang kaluluwa na dapat iligtas o mawaglit. Hindi dapat maging pabaya sa bagay na ito. Ang Panginoon ay nananawagan ng mga manggagawa na puspos ng isang masigasig, masikap na layunin. Sabihin ninyo sa mga tao na maging handa sa panahon at sa hindi napapanahon. Dala ang salita ng buhay sa inyong mga labi humayo kayo upang sabihin sa mga lalaki at mga babae na ang wakas ng lahat ng mga bagay ay malapit na. "Ating panatilihin ang ating kaluluwa sa pag-ibig ng Diyos. Ang tunog ng babala ay dapat ibigay. Ang katotohanan ay hindi dapat manghina sa ating mga labi. Tayo ay dapat bumangon para sa agarang paghahanda, sapagkat kaunti lamang ang ating nalalaman kung ano ang darating sa atin. Ang aking pananampalataya ay palaging malakas na tayo ay nabubuhay sa huling nalalabing panahon. Ituro ng lahat ng mga guro ang bukas na pintuan sa harapan ng lahat na lalapit kay Jesus, na nagsisisi sa kanilang mga kasalanan."--Eva. p. 217. "Ang tunay na pagsisisi ay nagmumula sa isang pagkadama ng nakakagalit na katangian ng kasalanan.... May malaking pagkakaiba sa pagitan ng pag-amin ng katotohanan matapos na sila'y mapatunayan, at ang pagkukumpisal ng kasalanan na ang sarili lamang natin ang nakakaalam at ang Diyos."--2 SDA BC [E.G. White Comments], p. 997. 26
Martes Enero 26 3. ANG TUNAY NA MGA ANAK NI ABRAHAM a. Anong pag-angkin ang ginawa ng mga pinunong Hudyo? Paano si Juan tumugon sa pag-angking ito? Mat. 3:7-10. "Sinaway ni Juan ang makasariling kapalaluan at kasakiman ng [mga Pariseo at mga Saduceo]. Binalaan niya sila sa kanilang di-pagsampalataya at sinaway ang kanilang pagpapaimbabaw. Sinabi niya sa kanila na hindi nila tinupad ang mga kondisyon ng tipanan sa kanilang bahagi, na magbibigay sa kanila ng karapatan sa mga pangako ng Diyos para sa mga matatapat at masunuring bayan. Ang kanilang pagmamayabang ng pagiging mga anak ni Abraham ay hindi sa kanila naglagay sa gayong tunay na kalagayan. Ang kanilang mga pagtatanghal ng kapalaluan, ang kanilang katapangan, paninibugho, pagkamakasarili, at kalupitan, ay nagtatak ng kanilang ugali bilang isang henerasyon ng mga ulupong, sa halip na mga anak ng masunurin at matuwid na si Abraham. Ang kanilang masasamang gawa ay nag-alis sa kanila ng karapatan na maangkin ang mga pangako ng Diyos para sa mga anak ni Abraham. Tiniyak ni Juan sa kanila na ang Diyos ay magbabangon ng mga anak ni Abraham mula sa mga bato, kung saan Kanyang maisasakatuparan ang Kanyang mga pangako, sa halip na umasa sa likas na mga anak ni Abraham na kinaligtaan ang liwanag na ibinigay ng Diyos sa kanila at naging matigas dahil sa makasariling ambisyon at masamang di-pagsampalataya. Sinabi niya sa kanila na kung sila nga ay tunay na mga anak ni Abraham, gagawin sana nila ang mga gawain ng kanilang amang si Abraham. Taglay sana nila ang pananampalataya, pag- ibig, at pagtalima ni Abraham. Subalit wala sila ng mga bungang ito. Wala silang karapatan na tawaging ama si Abraham, o sa mga pangako ng Diyos sa mga binhi ni Abraham."-- 2 SOP, p. 51. b. Paano sinagot ni Jesus sa huli ang kaparehong pag-angkin ng mga Hudyo? Juan 8:39, 40. k. Paano tayo maibibilang na binhi ni Abraham ngayon? Gal. 3:26-29. "Habang sila ay nagtatanyag na bayan ng Diyos na sumusunod sa kautusan, itinatanggi ng kanilang mga gawa ang kanilang pananampalataya, at kung walang tunay na pagsisisi sa kanilang mga kasalanan wala silang bahagi sa kaharian ni Kristo. Ang hustisya, pagkamapagbigay, habag, at ang pag-ibig ng Diyos ang magiging katangian ng buhay ng Kanyang bayang sumusunod sa kautusan. Malibang makita ang mga bungang ito sa kanilang araw-araw na buhay, lahat ng kanilang pagtanyag ay hindi higit ang halaga sa epa na ilalaan sa apoy ng kamatayan."--Ibid, pp. 51, 52. 27
Miyerkules Enero 27 4. TUNAY NA KADAKILAAN a. Ano ang kalakasan at saligan ng tunay na kadakilaan? Awit 27:1; Exo. 15:2; Gal. 2:20. "Ang kalakasan ng mga bansa at ng indibidwal ay hindi masusumpu- ngan sa mga pagkakataon at kasangkapan na nagpapakitang hindi sila magagapi; hindi ito matatagpuan sa ipinagmamayabang nilang kadakilaan. Tanging ang kapangyarihan at layunin lamang ng Diyos ang magpapaging dakila at malakas sa kanila. Sila mismo, sa pamamagitan ng kanilang pakiki- tungo sa Kanyang bayan, ang nagtakda ng kanilang hantungan."--CT, p. 180. "Ang tunay na paggalang sa Diyos ay yaong napalakas ng pagkadama ng Kanyang walang hanggang kadakilaan at ang pagkaunawa ng Kanyang presensiya. Ang pagkadama ng Di-nakikita, ay dapat maitanim ng malalim sa bawat puso."--PK, p. 48. "Ang iyong sinasabi sa sanlibutan ay makikilala sa natatanging bunga kung ito ay naaayon sa iyong sinasabi sa iglesia. Ang iyong ugali, ang iyong mga salita, ang iyong espiritu, ay patuloy na gumagawa ng pagkintal sa mga nakakasalamuha mo."--CT, p. 198. b. Ano ang higit na makapangyarihan kaysa sa salita sa paghahatid sa iba ng kaalaman sa Diyos? Mat. 5:14-16; 2 Tes. 3:9 (huling bahagi). "Imposible para sa sinoman sa atin na mabuhay sa paraang hindi tayo makakapagpakita ng impluwensiya sa sanlibutan. Walang miyembro ng pamilya ang makakapagsara ng kanyang sarili sa sarili lamang, kung saan ang ibang miyembro ng pamilya ay hindi makakadama ng kanyang impluwensiya at espiritu. Ang pahiwatig ng mukha ay may impluwensiya para sa mabuti o masama. Ang kanyang espiritu, ang kanyang mga salita, ang kanyang mga kilos, ang kanyang mga pakikitungo sa iba, ay hindi magkakamali. Kung siya ay namumuhay sa pagkamakasarili, pinapaligiran niya ang kanyang kaluluwa ng isang maruming kapaligiran; habang kung siya ay puspos ng pag-ibig ni Kristo, magpapakita siya ng paggalang, kabaitan, malambing na pagmamalasakit sa damdamin ng iba at makikipag- ugnayan sa kanyang mga kasama, sa pamamagitan ng kanyang gawa ng pag-ibig, isang malambing, mapagpasalamat, masayang damdamin. Makikita na siya ay nabubuhay para kay Jesus at araw-araw na natututo ng mga aral sa Kanyang mga paa, na tumatanggap ng Kanyang liwanag at Kanyang kapayapaan."--AH, pp. 33, 34. "Sikapin ng lahat na tuklasin ang pinakamataas kaysa sa mga kasiraan. Madalas na ang ating sariling ugali, ang kapaligirang pumapalibot sa atin, ang nagtatakda kung ano ang makikita sa atin sa ibang bagay."--Ibid., p. 105. 28
Huwebes Enero 28 5. ANG REAKSIYON NG MGA TAO a. Ano ang humila sa gayon kalaking bilang ng mga tao sa ilang? Mar. 1:4; Luc. 3:15. "Matatag tulad ng isang malaking bato na ang propeta ng Diyos ay tumayo, matapat sa pagsaway ng kasalanan at krimen sa lahat ng uri nito, sa mga hari at mararangal na tao, gayon din sa mga walang karangalan at hindi tanyag. [Si Juan Bautista] ay hindi lumihis sa tungkulin. Tapat sa kanyang Diyos, sa malinis na dangal ng moral na ugali, siya'y tumayong matatag tulad ng isang malaking bato, matapat sa prinsipyo."--2 SOP, p. 72. "Napakadami ang tumanggap sa pangangaral ni Juan at sumunod sa kanya sa ibat-ibang lugar. Marami ang nagtanim sa kanilang puso ng pag- asa na siya ang Mesias. Ngunit habang nakikita ni Juan na ang mga tao ay bumabaling sa kanya, sinikap niya na ituro ang kanilang isipan sa Isang darating."--RH, Nob. 28, 1907. b. Anong kapansin-pansing mga pagbabago ang nagaganap sa buhay ng mga tao? Mat. 3:8; Gawa 18:24, 25; 2 Cor. 5:17. "Ang kaligtasan... ay isang buhay na pakikiisa kay Jesukristo na dapat ibalik sa puso, na gawin ang mga gawain ni Kristo sa pananampalataya at gawain ng pag-ibig, sa pagtitiis, kaamuan, at pag-asa. Bawat kaluluwa na nakiisa kay Kristo ay magiging isang buhay na misyonero sa lahat ng nakapalibot sa kanya."--Eva. p. 319. Biyernes Enero 29 Personal na mga Katanungan Para sa Pagbabalik-aral 1. Paano dapat ang ating araw-araw na pag-aaral magiging tulad ng kay Juan Bautista? 2. Paano ang mensahe na ating ibibigay ngayon kahalintulad ng kay Juan? 3. Paano tayo maibibilang na mga anak ni Abraham ngayon? 4. Ano ang ilang mga paraan kung saan tayo ay makakapagpakita ng mabuting impluwensiya sa iba? 5. Paano nabago ang mga tao sa pamamagitan ng mensahe ni Juan? 29
Leksiyon 6 Sabbath, Pebrero 6, 2016 Isa Pang Elias "Narito, aking susuguin sa inyo si Elias na propeta bago dumating ang dakila at kakilakilabot na araw ng Panginoon: at kanyang ibabalik ang puso ng mga ama sa mga anak, at ang puso ng mga anak sa kanilang mga ama, at baka ako'y dumating at puksain ang lupa ng isang sumpa" (Mal. 4:5, 6). "Sa panahong ito, bago ang ikalawang pagdating ni Kristo sa alapaap ng langit, ang Diyos ay nananawagan sa mga tao na maghahanda ng isang bayan upang tumayo sa dakilang araw ng Panginoon. Tulad ng gawaing ginawa ni Juan, ito'y isasakatuparan sa huling mga araw na ito."--4 SDA BC, [E.G. White Comments], p. 1184. Mungkahing Babasahin: Counsels on Diet and Foods, pp. 225-247. Linggo Enero 31 1. NABUBUHAY SA WAKAS NG PANAHON a. Anong kahalagahan ang naroon sa mga panahon kung saan tayo ay nabubuhay ngayon? Mal. 4:1, 5. "[Si Juan Bautista] ay isang kinatawan ng mga nabubuhay sa mga huling araw na ito, kung saan ipinagkatiwala ng Diyos ang banal na mga katotohanan na ipapangaral sa harapan ng mga tao, upang ihanda ang daan para sa ikalawang pagparito ni Kristo. Si Juan ay isang repormador."--Ibid., p. 71. b. Anong uri ng paglilingkod ang tinatawagan habang tayo ay huma- harap sa wakas ng panahon? 2 Ped. 3:11; Luc. 16:13; 10:27. "Siya na magtatatag ng isang matibay, maayos na ugali, siya na isang balansing Kristyano, ay dapat ibigay ang lahat at gawin ang lahat para kay Kristo; sapagkat ang Manunubos ay hindi tatanggap ng hating paglilingkod."--AA, p. 483. "Dapat tayong gumawa na may iisang espiritu, mayroong isipan na tulad ng kay Kristo; at kung magagawa natin ito, ang bagong buhay ay darating sa iglesia."--RH, Nob. 29, 1898. 31
Lunes Pebrero 1 2. PAGIGING ISANG BANTAY a. Ano ang tungkulin ng isang bantay? Eze. 33:6-9. "Ang mga bantay noong unang panahon sa ibabaw ng mga pader ng Jerusalem at isang pinakamahalagang tungkulin. Sa kanilang katapatan nakasalalay ang kaligtasan ng lahat ng nasa loob ng siyudad. Kapag natanaw ang panganib, hindi sila dapat manahimik araw man o gabi. Bawat maikling sandali sila ay inutusang magtawagan sa isat-isa upang tingnan kung ang lahat ay gising at walang pinsalang darating sa sinoman. May mga bantay na inilagay sa ilang matataas na lugar na natatanaw ang mahahalagang dakong dapat bantayan, at ang sigaw ng babala o ng kagalakan ay tumutunog mula sa kanila. Ito'y inililipat sa isa't-isa, bawat isa ay inuulit ang mga salita, hanggat ito'y makaikot sa buong siyudad. "Ang mga bantay na ito ay sumasagisag sa ministeryo, na sa kanilang katapatan nakasalalay ang kaligtasan ng mga kaluluwa."--4 T, pp. 402, 403. "Hindi na panahon ngayon upang magwalang bahala sa ating pagsisikap, na maging tahimik at walang sigla; hindi na panahon upang itago ang ilawan sa ilalim ng banga, na magsalita ng magagaang bagay, na manghula ng pandaraya. Hindi, hindi; walang lugar para sa mga inaantok na bantay sa pader ng Sion. Bawat kapangyarihan ay dapat gamitin ng lubos para sa Diyos."--E.G. White 1888 Materials, p. 720. iba pang mga siyudad ay nagtataglay ng b. Ano ang dapat nating isaalang-alang habang ating iniisip ang panahon kung saan tayo nabubuhay ngayon? 1 Cor. 15:34; Roma 13:11, 12. "Mga kapatid ko, tayo ay nabubuhay sa pinakataimtim na panahon ng kasaysayan ng lupang ito. Walang panahon upang magkasala; palaging mapanganib ang magpatuloy sa pagsalangsang; ngunit sa natatanging diwa ito'y totoo sa panahong ito. Tayo ngayon ay nasa pinakahangganan na ng walang hanggang daigdig at nakatayo sa mas taimtim na relasyon sa panahon at sa walang hanggan kaysa noong nakalipas."--TM, p. 147. "Si Enoc ay mayroon ding mga tukso tulad natin.... Siya ay hindi namantsahan ng mga nangingibabaw na mga kasalanan sa panahon kung saan siya nabuhay. Gayon din tayo maaaring manatiling dalisay at walang dungis. Siya ay kinatawan ng mga banal na nabubuhay sa gitna ng mga panganib at kabulukan sa huling mga araw. Dahil sa kanyang matapat na pagtalima sa Diyos siya ay inilipat. Gayon din, ang matatapat, na buhay at natira, ay ililipat. Sila'y aalisin mula sa makasalanan at bulok na sanlibutan tungo sa dalisay na kagalakan ng langit."--2 T, p. 122. 32
Martes Pebrero 2 3. INATASAN UPANG IHANDA ANG DAAN a. Sino ang mangangaral ng huling mga mensahe ng ebanghelyo? 2 Tim. 4:2; Apoc. 14:6, 7; Mal. 3:1. "[Apoc. 14:6, 7 sinipi.] Ang mensaheng ito ay ipinahayag na kabahagi ng 'walang hanggang ebanghelyo.' Ang gawain ng pangangaral ng ebanghelyo ay hindi itinalaga sa mga anghel kundi ipinagkatiwala sa mga tao. Ang mga banal na anghel ay ginamit upang patnubayan ang gawaing ito, sila ay binigyang tungkulin sa dakilang mga kilusan para sa kaligtasan ng mga tao; subalit ang aktwal na pangangaral ng ebanghelyo ay isinasagawa ng mga lingkod ni Kristo sa lupa."--GC, p. 312. b. Ano ang nagpapakita na dapat nating ihanda ang daan para sa ikalawang pagdating ni Kristo, tulad ng ginawa ni Juan Bautista para sa unang pagparito? Isa. 40:3; Juan 1:23; Heb. 12:13. "Ang gawain ni Juan Bautista ay sumasagisag sa gawain sa mga panahong ito. Ang kanyang gawain at ang gawain ng mga humayo sa espiritu at kapangyarihan ni Elias upang gisingin ang bayan mula sa kanilang pagkakatulog ay magkatulad sa maraming bahagi. Si Kristo ay darating sa ikalawang pagkakataon upang hatulan ang sanlibutan sa katuwiran. Ang mga mensahero ng Diyos na nagdadala ng huling mensahe ng babala na ibibigay sa sanlibutan ay dapat ihanda ang daan para sa ikalawang pagdating ni Kristo tulad ni Juan na inihanda ang daan para sa Kanyang unang pagdating."--YI, Mayo 17, 1900. k. Bakit hinihingi ang paghahanda? Heb. 12:14; Luc. 12:39. "Ang mga Kristyano ay dapat naghahanda para darating na pangyayari sa sanlibutan bilang isang nakakagimbal na kababalaghan, at ang paghahandang ito ay kanilang gagawin sa pamamagitan ng masikap na pag- aaral ng salita ng Diyos at pagsisikap na maiayon ang kanilang buhay sa mga alituntunin nito.... Ang Diyos ay nananawagan ng muling pagbangon at repormasyon."--PK, p. 626. "Mithiin ng Diyos na ang Kanyang bayan ay maghanda para sa nalalapit na krisis. Handa o hindi handa, lahat sila'y haharap sa mga ito; at tanging ang mga iniayon ang kanilang buhay sa banal na pamantayan ang makakatayong matatag sa panahon ng pagsubok."--AA, pp. 431, 432. 33
Miyerkules Pebrero 3 4. PAGBABALIK NG PUSO NG MGA MAGULANG AT MGA ANAK a. Ano ang natatanging gawain kung saan tinawag ang mga magulang upang gawin? Luc. 1:13-17; Kaw. 22:6. "Isang anghel mula sa langit ang dumating upang bigyang tagubilin si Zacarias at Elizabeth kung paano nila dapat sanayin at turuan ang kanilang anak, upang gumawang naaayon sa Diyos sa paghahanda ng isang mensahero upang ipaalam ang pagdating ni Kristo. Bilang mga magulang sila ay dapat matapat na makipagtulungan sa Diyos sa paghubog ng isang ugali kay Juan na mag-aangkop sa kanya upang gampanan ang bahagi na itinakda ng Diyos sa kanya bilang isang mabisang manggagawa. Si Juan ay anak ng kanilang matandang edad, siya ay anak ng himala, at ang mga magulang ay maaaring mangatwiran na siya ay may natatanging gawain para sa Panginoon at ang Panginoon ang mangangalaga sa kanya. Subalit hindi nangatwiran ng gayon ang mga magulang; sila'y lumipat sa malayong lugar sa nayon, kung saan hindi malalantad ang kanilang anak sa mga tukso ng buhay sa siyudad, o mahimok na humiwalay sa payo at tagubilin na kanilang ibibigay sa kanya bilang mga magulang. Ginampanan nila ang kanilang bahagi sa pagpapalago ng ugali sa bata na sa bawat paraan ay makakaabot sa layunin na itinakda ng Diyos sa kanyang buhay. Hindi dapat mabigo ang kanilang anak na maging mabuti at matalino sa pamamagitan ng kapabayaan sa kanilang bahagi, [Luc. 1:7-9 sinipi]."--ST, Abril 16, 1896. b. Anong natatanging personal na gawain na ang bawat-isa ay tinawag upang gawin? Mal. 4:4-6. "Mga ama at mga ina, ibaling ang inyong puso sa paghahanap sa Panginoon; sapagkat isang malaking tungkulin ang nakaatang sainyo upang bigyan ang inyong mga anak ng tamang paghubog ng ugali. Panatilihin sa inyong harapan ang kanilang walang hanggang kapakanan. Sanayin sila na maging malinis, dalisay, at marangal, na inihahayag ang pinakamataas na mga katangian ng ugali, at sa harapan ng sanlibutan at langit ay ipaalam na pinili nila ang maglingkod sa Diyos.... "Dakilang mga pagpapala at espirituwal na kalakasan ang darating sa mga pamilya na magsisikap na itakwil ang mga bagay na hindi mahalaga at may pagpapasyang gagampanan ang gawain ng paghahanda para sa pagdating ng Panginoon. Ipinagkatiwala ng Diyos sa mga magulang ang gawain ng pagtulong sa kanilang mga anak na magtamo ng isang karanasang tulad ng kay Kristo.... "Ipakita sainyong buhay ang pakikiayon sa wangis ni Kristo. Palaguin ang mga talentong taglay mo; linangin ang mga kapangyarihan ng isipan at katawan; padami- hin ang inyong kaalaman sa Salita ng Diyos; palaguin ang kaloob ng pagsasalita; sa pamamagitn ng pagpapakita ng banal na halimbawa palakasin sa harapan ng iba ang kapangyarihan ng Salita sa pagbabago ng ugali."--RH, Okt. 5, 1911. 34
Huwebes Pebrero 4 5. ISANG GAWAIN PARA SA MAGULANG AT ANAK a. Bakit mahalaga para sa mga magulang ni Juan na palakihin siya sa mahigpit na pag-iingat sa pagkain? Luc. 1:15; Mat. 3:4. "Ang bata ay maaapektuhan, para sa ikabubuti o sa ikakasama, ng mga kasanayan ng ina. Siya mismo sa sarili ay dapat napapamahalaan ng prinsipyo at dapat ugaliin ang pagpipigil at pagtanggi sa sarili, kung hangad niya ang kapakanan ng kanyang anak. "Ang Diyos ay may isang mahalagang gawain para sa ipinangakong bata kay Zacarias na dapat gawin; isang gawain na nangangailangan ng matalas na isipan at masiglang paggawa. Dapat siyang magkaroon ng malusog na pangangatawan, at kalakasan ng isipan at moral; at upang tiyakin sa kanya ang mahahalagang katangiang ito kung kaya ang kanyang kasanayan ay dapat maingat na bantayan, maging sa kanyang pagiging sanggol.... Aming iginigiit na ang mga prinsipyo ng pagpipigil ay dalhin sa lahat ng detalye ng buhay sa tahanan; na ang halimbawa ng mga magulang ay maging aralin ng pagpipigil; na ang pagtanggi sa sarili at pagpipigil sa sarili ay ituro sa mga anak at ipatupad sa kanila, hangga't maaari, maging sa kanilang pagiging sanggol."--HS, pp. 208, 209. b. Bakit napakahalaga na lubos na pagtuunan ng pagsisikap ang pagsasanay ng ating mga anak? Kaw. 22:6; Awit 127:3. "Higit sa iba pang likas na kaloob, ang kasanayang naitatatag sa mga unang taon ang nagpapasya kung ang tao ay magiging matagumpay o madadaig sa labanan ng buhay. Ang kabataan ang panahon ng paghahasik. Ito ang nagpaspasya ng katangian ng ani, sa buhay na ito at sa buhay na darating."--DA, p. 101. Biyernes Pebrero 5 Personal na mga Katanungan Para sa Pagbabalik-aral 1. Kung mahal natin ang Diyos higit sa lahat ng bagay, paano ito makakaapekto sa paraan ng ating mamumuhay? 2. Paano dapat kumilos ang isang tapat na bantay ngayon? 3. Paano tayo makakapaghanda para sa darating na krisis? 4. Ano ang natatanging gawain na nais ng Diyos na maisakatuparan sa mga pamilya ngayon? 5. Paano natin matuturuan ang ating mga anak ng mga aralin ng pagpipigil, at ano ang magagawa ng kaalamang ito para sa kanila sa kanilang buhay paglipas ng panahon? 35
Leksiyon 7 Sabbath, Pebrero 13, 2016 Saan Nagsisimula ang Repormasyon "Bibigyan din kita ng isang bagong puso, at isang bagong espiritu ang ilalagay ko sa iyong kalooban: at aalisin ko ang batong puso mula sa iyong laman, at bibigyan kita ng isang pusong laman" (Eze. 36:26). "Ang muling pagbangon ay nagdadala ng malalim na pagsaliksik ng puso at kapakumbabaan. Sila'y makikilala sa katangiang taimtim, masikap na pagsamo sa makasalanan, sa nananabik na kahabagan sa binili ng dugo ni Kristo. Mga lalaki at mga babae kayo'y manalangin at makibaka kasama ng Diyos para sa kaligtasan ng mga kaluluwa."--GC, p. 462. Mungkahing Babasahin: Counsels on Diet and Foods, pp. 15-27. Linggo Pebrero 7 1. PAGSISIYASAT NG SARILI a. Saan dapat ang ating unang gawain kapag nagsisimula ng espirituwal na repormasyon? 2 Cor. 13:5; Roma 8:10. "Ang tunay na repormasyon ay nagsisimula sa paglilinis ng kaluluwa. Ang ating gawain para sa mga nagkasala ay magbubunga lamang ng tunay na tagumpay habang ang biyaya ni Kristo ang nagbabago ng ating ugali at ang kaluluwa ay dinadala sa buhay na pakikiugnay sa Diyos."--MH, p. 180. b. Ano ang gumagawang panloob na kapangyarihan ang mahalaga upang isakatuparan ang panlabas na repormasyon? Tito 3:5; Eze. 36:26, 27. "Ang tahimik, maliit na tinig ng Espiritu ng Diyos ang may kapangyarihan upang baguhin ang puso."--PK, p. 169. "Ang plano ng pagsimula sa panlabas at pagsisikap na gumawa sa panloob ay palaging bigo at palaging mabibigo. Ang plano ng Diyos sa iyo ay ang magsimula sa pinakaluklukan ng lahat ng kahirapan, ang puso, at mula sa puso ay lalabas ang mga prinsipyo ng katuwiran; ang repormasyon ay panlabas at panloob din naman."--CDF, p. 35. 36
Lunes Pebrero 8 2. PAGTITIG KAY KRISTO a. Ano ang ating makikita sa halimbawa ni Kristo? Heb. 12:2; 1 Ped. 2:21-23. "Ang kautusan ay hinahatulan ang lahat ng kasalanan at hinihingi ang lahat ng kagalingan. Hinihingi nito sa tao ang panlabas na paggalang, at hinihingi nito ang kadalisayan ng kaluluwa. 'Narito,' sinulat ng mang-aawit, 'hangad mo ang katotohanan sa panloob na bahagi: at sa natatagong bahagi iyong ipapaalam sa akin ang karunungan' (Awit 51:6). Ang kautusan ay ipinakita sa buhay ni Kristo. Siya ang huwaran para sa lahat ng tao. Isinakabuhayan Niya ang kautusan. Ang Kanyang kadalisayan at kabaitan, ang Kanyang katapatan sa katotohanan, at ang Kanyang kasigasigan para sa kaluwalhatian ng Diyos ay naghahayag ng kasakdalan ng kautusan. Ang bawat galaw Niya ay isang pahayag ng kaluwalhatian ng Ama. Sinunod Niya ang lahat na iniuutos ng Kautusan."--RH, Peb. 26, 1901. "Si Kristo ay nabuhay ng isang buhay ng sakdal na pagsunod sa kautusan ng Diyos, at dito Siya ay nagbigay ng halimbawa para sa bawat tao. Ang buhay na Kanyang ipinamuhay sa sanlibutang ito ay dapat nating ipamuhay sa pamamagitan ng Kanyang kapangyarihan at sa ilalim ng Kanyang tagubilin."--MH, p. 180. b. Sa anong paraan na tayo ay binabago ng pagtitig? 2 Cor. 3:18; Awit 119:11. "Sa pagtitig kay Kristo tayo ay nababago. Kung ang isipan ay palaging nananahan sa temporal na mga bagay, ang mga bagay na ito ang magiging laman ng isipan, nakakaapekto sa ugali, hangga't ang kaluwalhatian ng Diyos ay mawala sa paningin at makalimutan. Ang mga pagkakataon na abot-kamay para sa kanila upang maging bihasa sa makalangit na mga bagay, ay nakaligtaan. Ang espirituwal na buhay ay namamatay."--SD, p. 105. "Upang makapagbigay ng mensahe tulad ni Juan, dapat tayong magkaroon ng espirituwal na karanasan na tulad ng sa kanya. Katulad ding gawain ang dapat magawa sa atin. Dapat nating titigan ang Diyos, at sa pagtitig sa Kanya, mawawala sa paningin ang sarili."--GW, p. 55. "Ang puso na pinanahanan ng salita ng Diyos ay napapalakas laban kay Satanas. Sinomang ang kasama araw-araw ay si Kristo at kilalang kaibigan ay madarama na ang kapangyarihan ng hindi nakikitang daigdig ay nakapalibot sa kanya; at sa pamamagitan ng pagtitig kay Jesus sila ay mabi- bihisan ng Kanyang wangis. Sa pamamagitan ng pagtitig sila ay mababago ayon sa banal na halimbawa; ang kanilang ugali ay mapapalambot, mapapakinis, at mapaparangal para sa makalangit na kaharian."--4 T, p. 616. 37
Martes Pebrero 9 3. PAGSASANTABI NG SARILI a. Kapag nakita natin na kailangan ng repormasyon, ano ang unang hakbang na dapat gawin? Mar. 8:34; 2 Cor. 10:5. "Ang mga aral ni Juan ay gumising sa puso ng marami ng isang dakilang pagnanasa na magkaroon ng bahagi sa mga pagpapala na dadalhin ni Kristo, at tinanggap nila ang katotohanan.... Walang iba maliban sa maalab na pagnanasa, isang may pagpapasyang kalooban, matatag na layunin, ang makakapigil sa moral na kadiliman na bumabalot sa lupa tulad ng lambong ng kamatayan. Upang matamo ang mga pagpapala na pribilihiyo nilang matanggap, dapat silang gumawang masikap, dapat nilang tanggihan ang sarili."--YI, Mayo 17, 1900. "Kapag ang Espiritu ng Diyos, sa kamangha-manghang nakakagising na kapangyarihan nito, ang humipo sa kaluluwa, ito'y nagpapababa ng kapalaluan ng tao.... At ang kapakumbabaan at nagpapakasakit sa sarili na pag-ibig, na hindi gaanong pinahahalagahan ng mga tao, ay itinataas na siyang tanging mahalaga. Ito ang gawain ng ebanghelyo, kung saan ang mensahe ni Juan ay kabahagi."--DA, p. 135. b. Gaano kalawak ang gawain ng pagsuko ng sarili? Fil. 1:21; 2 Cor. 5:14, 15; Juan 3:30. "Nakatitig na may pananampalataya sa Manunubos, si Juan ay bumangon sa kataasan ng pagpapakababa ng sarili. Hindi siya nagsikap na akitin ang mga tao sa kanyang sarili, kundi itaas ang kanilang isipan sa mas mataas at mas mataas pa, hangga't sila ay manahan sa Kordero ng Diyos. Siya mismo ay isang tinig lamang, isang sigaw sa ilang. Ngayon kanyang tinanggap na may kagalakan ang katahimikan at kadiliman, upang ang mga mata ng lahat ay maibaling sa Liwanag ng buhay."--GW, p. 56. k. Ano ang dapat na saloobin ng isang tunay na mensahero ng Diyos? Roma 14:7, 8; Gal. 2:20. "Sinomang tapat sa kanilang pagkatawag bilang mga mensahero ng Diyos ay hindi maghahanap ng karangalan ng kanilang sarili. Ang pag-ibig sa sarili ay matutunaw sa pag-ibig kay Kristo. Makikilala nila na gawain nila ang sumigaw, tulad ng ginawa ni Juan Bautista, 'Narito ang Kordero ng Diyos, na nagpapawi ng kasalanan ng sanlibutan' (Juan 1:29)."--Ibid. 38
Miyerkules Pebrero 10 4. PAGPIPIGIL AT PAGTATALAGA a. Paano ang pagkain nakakatulong tungo sa isang mabisang paggawa? 1 Cor. 9:25-27. Kailan at saan dapat gamitin ang gawaing ito? Fil. 2:5; 2 Ped. 1:5-8. "Ang dakilang gawain ng repormasyon sa pagpipigil, upang lubos na maging matagumpay, ay dapat magsimula sa tahanan."--RH, Agos. 23, 1877. "Ang liwanag ng repormasyong pangkalusugan ay binuksan sa bayan ng Diyos sa panahong ito, upang makita nila ang pangangailangan ng pagpipi- gil ng kanilang mga panlasa at hilig sa ilalim ng pamamahala ng mas mataas na kapangyarihan ng isipan. Ito'y mahalaga din, upang sila'y magkaroon ng kalakasan at liwanag ng isipan upang maunawaan ang banal na magkaka- dugtong na katotohanan at bumaling mula sa mapanlinlang na mga kamalian at nakakalugod na mga pabula na bumabaha sa sanlibutan."--2 SOP, p. 44. "Ang panlasa at hilig ay dapat supilin ng mas mataas na kapangyarihan ng isipan. Ang disiplinang ito sa sarili ay mahalaga para sa kalakasan ng isipan at espirituwal na pang-unawa na magbibigay sa atin ng kakayanan na unawain at isakabuhayan ang banal na mga katotohanan ng salita ng Diyos. Dahil dito ang pagpipigil ay nakasumpong ng lugar sa gawain ng paghahanda para sa ikalawang pagdating ni Kristo."--DA, p. 101. b. Paano natin hihikayatin ang mga kabataan na pigilin ang kanilang isipan? Roma 12:2; 1 Ped. 1:13. "Bawat isa sa atin ay mayroong indibidwal na gawain, na talian ang mga baywang ng ating isipan, na maging mapagmasid, magbantay at manalangin. Ang isipan ay dapat na matibay na napipigilan upang manahan sa mga paksa na magpapalakas ng kapangyarihang moral. Ang kabataan ay dapat magsimula ng maaga upang linangin ang tamang mga kasanayan ng isipan. Dapat nating disiplinahin ang isipan upang mag-isip sa isang matuwid na daan at huwag itong pahintulutan na manahan sa mga bagay na masasama. Ang mang-aawit ay nagsabi, 'Gawin mong katanggap-tanggap sa iyong paningin, ang mga salita ng aking bibig, at ang pagbubulay ng aking puso, O Panginoon, aking kalakasan, at aking manunubos' (Awit 19:14). Habang ang Diyos ay gumagawa sa puso sa pamamagitan ng Kanyang Banal na Espiritu, ang tao ay dapat makipagtulungan sa Kanya. Ang isipan ay dapat natatalian, napipigilan, inaalis mula sa pagbubulay ng mga bagay na magpapahina lamang at dudungis sa kaluluwa. Ang isipan ay dapat dalisay, ang pagbubulaybulay ng puso ay dapat malinis, kung ang mga salita ng bibig ay mga salitang katanggap-tanggap sa langit at kapakipakinabang sa inyong mga kasama."--RH, Hunyo 12, 1888. 39
Huwebes Pebrero 11 5. KAPAKUMBABAAN SA MINISTERYO a. Ano ang kailangan nating maunawaan upang maging matagumpay sa pagdala ng mga kaluluwa kay Kristo? Luc. 14:8-11; Juan 3:30. "Una'y kapakumbabaan bago ang karangalan. Upang mailagay sa mataas na katayuan sa harapan ng mga tao, ang Langit ay pinipili ang manggagawa na tulad ni Juan Bautista, tumayo sa mababang kalagayan sa harapan ng Diyos. Ang alagad na may ugaling tulad ng bata ang siyang pinakamabisa sa paggawa para sa Diyos. Ang makalangit na mga kasangkapan ay makikipagtulungan sa kanya na nagsisikap, hindi upang itaas ang sarili, kundi magligtas ng mga kaluluwa. Siya na nakakadama ng mas malalim ng kanyang pangangailangan ng banal na tulong ay magsusumamo para dito; at ang Banal na Espiritu ay magbibigay sa kanya ng mga sulyap kay Jesus na magpapalakas at magpapasigla ng kaluluwa. Mula sa pakikipag-usap kay Kristo siya ay hahayo upang gumawa para sa mga napapahamak sa kanilang mga kasalanan. Siya ay pinahiran para sa kanyang misyon; at siya ay nananagumpay kung saan ang maraming mga may pinag-aralan at matatalino ay bigo."--DA, p. 436. b. Ano ang kailangan ng iglesia ngayon? 1 Ped. 5:5, 6. "Ang mahalagang biyaya ng kapakumbabaan ay nakakalungkot na nagkukulang sa ministeryo at sa iglesia. Ang mga taong nangangaral ng katotohanan ay nag-iisip ng napakataas sa kanilang sariling mga kakayanan. Ang tunay na kapakumbabaan ay magdadala sa tao na itaas si Kristo at ang katotohanan, at maiisip ang kanyang sukdulang pagtitiwala sa Diyos at sa katotohanan. Masakit ang pag-aralan ang mga aralin ng kapakumbabaan, subalit walang ibang bagay ang higit na kapakipakina- bang sa wakas. Ang hapdi na kasabay ng pagkatoto ng mga aralin ng kapakumba- baan ay bunga ng ating pagiging masaya sa maling pagtaya ng ating sarili, kung kaya hindi natin makita ang ating malaking pangangailangan."--4 T, p. 378. Biyernes Pebrero 12 Personal na mga Katanungan Para sa Pagbabalik-aral 1. Ano ang ibig sabihin ng pagkakaroon ng pagbabago ng puso, at paano tayo magkakaroon ng pagbabagong ito? 2. Paano natin susundin ang halimbawa sa pamumuhay ng buhay na sakdal na pagsunod sa kautusan ng Diyos? 3. Kapag ang Espiritu ng Diyos ang humipo sa kaluluwa, ano ang nangyayari? 4. Paano natin mapipigilan ang ating isipan, at paano ito makakaapekto sa ating mga salita? 5. Paano ang kapakumbabaan nakakatulong sa ating pagmiministeryo para sa iba? 40
Leksiyon 8 Sabbath, Pebrero 20, 2016 Repormasyon sa Tahanan "Upang ang ating mga anak na lalaki ay maging tulad ng mga halamang lumago sa kanilang kabataan; upang ang ating mga anak na babae ay maging tulad ng panulok na bato, na pinakinis ayon sa anyo ng palasyo" (Awit 144:12). "Ang mga anak ay lalaki ayon sa mga tagubilin, disiplina, at halimbawa ng kanilang mga magulang. Kung kaya nag-uumapaw ang kahalagahan ng katapatan ng magulang sa pagsasanay ng kabataan para sa paglilingkod sa Diyos."--5 T, p. 37. Mungkahing Babasahin: The Adventist Home, pp. 317-325. Linggo Pebrero 14 1. ANG LUGAR NG PAGSISIMULA a. Kanino inilatag ng Diyos ang mataas na tungkulin ng pagsisimula ng gawain ng repormasyon? Mal. 4:6; Awit 78:5-7. "Kung mauunawaan lamang ng mga magulang ang dakilang tungkulin na nakaatang sa kanila habang ang mga bata ay mga musmos pa na mga sanggol sa tahanan, madaming mga kasalanan at kaabahan ang maiiwasan; ang pagpipigil ay maituturo sa pag-titipon at ang hapag ay magbibigay ng praktikal na mga aralin na inuulit bawat araw. Hanay sa hanay, alituntunin sa alituntunin, ang mga bata ay dapat turuan ng pangangailangan ng pagpipigil sa sarili at pagtanggi sa sarili; at ang tunay na repormasyon ay magkakaroon ng mabilis na paglago."--HR, Mayo 1, 1877. b. Saan nagmumula ang karunungan ng mga magulang? Efe. 1:17; Sant. 1:5. "Ang mga magulang ay dapat magsaliksik ng Biblia upang kanilang maunawaan kung ano ang mga hinihingi ng Diyos tungkol sa kanilang mga anak. Dapat sikapin nilang unawain kung ano ang kabilang sa tungkulin ng magulang. Ang salita ng Diyos ang siyang dapat na alituntunin natin sa pagpapatupad ng mga gawain sa pamilya."--CE, pp. 230, 231. "Sa pamamagitan ng panalangin, sa pamamagitan ng pag-aaral ng Biblia, at sa pamamagitan ng masikap na kasigasigan sa kanilang bahagi, [ang mga magulang] ay may karangalang magtatagumpay sa mahalagang tungkuling ito at susuklian ng isang daang dobli para sa kanilang panahon at pangangalaga."--CG, p. 64. 41
Lunes Pebrero 15 2. PAGPAPALAWAK NG GAWAIN NG REPORMASYON a. Ano ang nais ng Diyos na mangyari sa pananampalataya ng mga magulang? Kaw. 22:6; 2 Tim. 1:5. "Habang kayo ay matapat na gumaganap ng inyong tungkulin sa tahanan, ang ama bilang saserdote ng sangbahayan, ang ina bilang isang misyonero sa tahanan, inyong pinadadami ang mga ahensiya para sa paggawa ng kabutihan sa labas ng tahanan. Habang inyong pinalalago ang inyong sariling mga kapangyarihan, kayo ay lalong nagiging angkop sa paggawa sa iglesia at sa kapit-bahay. Sa pamamagitan ng pagtatali ng inyong mga anak sa inyong sarili at sa Diyos, ang mga ama at mga ina at mga anak ay nagiging kamanggagawa ng Diyos."--COH, p. 430. b. Ano ang dapat mong gawin kung ikaw ay bigong unahin ang Diyos sa iyong buhay at sa iyong tahanan? 1 Juan 1:9; Sant. 5:16. "Kung ikaw [magulang] ay nabigo sa iyong tungkulin sa iyong pamilya, ipahayag mo ang iyong mga kasalanan sa harapan ng Diyos. Ipunin mo ang iyong mga anak sa iyong palibot at aminin mo ang iyong kasalanan. Sabihin mo sa kanila na nais mong isakatuparan ang repormasyon sa tahanan at hingiin sa kanila na tulungan ka na gawin ang tahanan ayon sa nararapat. Basahin sa kanila ang mga tagubilin na masusumpungan sa Salita ng Diyos. Manalangin kasama nila; at hingiin sa Diyos na ingatan ang kanilang buhay at tulungan sila na maghanda ng isang tahanan sa Kanyang kaharian. Sa gayon ikaw ay makakapagsimula at magpapatuloy ng isang gawain ng tunay na repormasyon."--RH, Abril 21, 1904. k. Habang ating itinatalaga ng lubusan ang ating sarili sa Diyos, ano ang magiging bunga ng ating katapatan? Awit 51:9-13; Isa. 60:2, 3; Gawa 16:5. "kapag ang dakilang liwanag na ibinigay ng Diyos ay sumikat sa makataong kasangkapan, isang dakilang gawain ang magaganap. Sa pagpapakilala ng Espiritu, at may kapangyarihan, ang katotohanan ay mahahayag sa malinaw, maliwanag na mga hanay. Subalit ang gawaing ito ay dapat magsimula sa tahanan. "Habang ang tamang gawain ay isinasagawa sa tahanan, masusumpungan ng mga magulang ang kanilang puso na nasupil at nalusaw. Ang kakaibang masamang akala na inaalagaan ng mga kapatiran sa iglesia, masamang akala na nagbunga ng masamang bunga, ay madadaig at mawawala. Isang espiritu ng katapatan sa pagsasalita ang papasok, isang espiritu na tulad ni Kristo. Ang bayan ng Diyos ay isusuko ang mahigpit na pagnanais na magkaroon ng kanilang sariling daan at ipilit ang kanilang sariling opinyon; sapagkat mauunawaan nila na sila ay nasa presensiya ng Anak ng Diyos."--Ibid., Hul. 15, 1902. 42
Martes Pebrero 16 3. ANG BUNGA SA IGLESIA a. Kapag naganap ang repormasyon sa tahanan, paano ito makikita sa iglesia? Efe. 5:27; Tito 2:14; Awit 144:14 (ikalawang bahagi), 15. "Sa tahanan ang pundasyon ay inilalatag para sa paglago ng iglesia. Ang mga impluwensiya na nangingibabaw sa buhay sa tahanan ay nadadala sa buhay sa iglesia; kung kaya ang mga tungkulin sa iglesia ay dapat magsimula sa tahanan."--AH, p. 318. "[Ang Panginoon] ay nagnanais na ang gawain ng repormasyon ay magsimula sa tahanan, kasama ng mga ama at mga ina, at ang iglesia ay maisasakatuparan ang paggawa ng Banal na Espiritu. Ang impluwensiya ng gawaing ito ay papasok sa iglesia tulad ng lebadura. Ang mga ama at mga ina ay kailangan ng pagbabago. Hindi nila tinuruan ang kanilang sarili na hubugin at anyuan ang mga ugali ng kanilang mga anak ng tama."--RH, Mar. 18, 1902. "Sinusukat ng Diyos ang mga miyembro ng iglesia sa pamamagitan ng kanilang buhay sa tahanan. Kapag sinunod ang salita ni Kristo sa tahanan, ang impluwensiya ay aabot sa iglesia."--Ibid., Hul. 21, 1903. b. Paano ang impluwensiya ng isang tao sa kanyang tahanan nakaka- apekto sa kanyang kapakinabangan sa iglesia? 1 Tim. 3:5. Paano ito nakakaapekto sa kanyang pag-asa sa walang hanggang buhay? Mat. 25:21. "Siya na nakikisangkot sa gawain ng ebanghelyo ay dapat na matapat sa kanyang buhay pam-pamilya. Mahalaga na bilang ama dapat niyang palaguin ang mga talento na ibinigay ng Diyos sa kanya sa layuning gawing isang sagisag ang kanyang tahanan ng makalangit na pamilya, tulad din ng gawain ng ministro na dapat niyang gamitin ang kanyang kapangyarihang binigay ng Diyos upang manghikayat ng mga kaluluwa para sa iglesia. Bilang saserdote ng tahanan, at bilang kinatawan ni Kristo sa iglesia, dapat niyang ipakita sa kanyang buhay ang ugali ni Kristo.... "Siya na bigong maging tapat, nakakaunawang pastor sa tahanan ay tiyak na mabibigo na maging isang tapat na pastor sa kawan ng Diyos sa iglesia."--RC, p. 179. "Ang buhay sa lupa ang siyang pasimula ng buhay sa langit; ang edukasyon sa lupa ang siyang pasimula tungo sa mga prinsipyo ng langit; ang gawain ng buhay dito ay isang pagsasanay para sa gawain ng buhay doon. Kung ano tayo ngayon, sa ugali at banal na paglilingkod ang siyang tiyak na anino kung magiging ano tayo."--AH, p. 535. "Ang dakilang kilusan ng repormasyon ay dapat magsimula sa tahanan. Ang pagtalima sa kautusan ng Diyos ang siyang malaking pampasigla sa industriya, ekonomiya, katapatan, at ang pakikitungo sa pagitan ng tao at ng tao."--CG, p. 489. 43
Miyerkules Pebrero 17 4. NAGHAHANDA UPANG MAGING SAKSI a. Kapag ang ating puso ay hinipo ng Espiritu ng Diyos, paano tayo tutugon? Isa. 6:8. "Kapag nais ng Diyos na matapos ang isang natatanging gawain para sa pagsulong ng katotohanan, hihikayatin Niya ang mga tao na gumawa sa mga mina ng katotohanan na may masikap na panalangin upang tuklasin ang mahalagang mina. Ang mga taong ito ay magkakaroon ng pagtitiyagang tulad ng kay Kristo. Hindi sila mabibigo o manlulupaypay. Tatabunan nila ang sarili sa pagtingin kay Jesus. Ang mga tao ay hahayo sa espiritu at kapangyarihan ni Elias upang ihanda ang daan para sa ikalawang pagparito ng Panginoong Jesukristo. Gawain nila na ituwid ang mga liko. Ang lumang mga kayamanan ay kailangang muling isaayos sa balangkas ng katotohanan. Dapat nilang ipangaral ang Salita ng Diyos; ang kanilang patotoo ay hindi dapat mahubog ng mga opinyon at kaisipan na kinikilalang tama, kundi sa Salita ng Diyos na nabubuhay at nananatili magpakailan man. Dapat nilang itaas si Kristo at tawagin ang mga makasalanan sa pagsisisi,... na himukin na sa lahat nilang personal na mga tungkulin ay maging mabait at magalang, na gumawa ng mabuti at magdala ng mga kaluluwa kay Jesus."--E.G. White 1888 Materials, p. 169. b. Ano ang magiging buhay na patunay ng isang nabagong puso? 2 Cor. 5:17; Col. 3:10; Mat. 5:16. "Kung ang puso ay nabago ng Banal na Espiritu ng Diyos, ang buhay ay magbibigay patunay.... Isang pagbabago ang makikita sa ugali, ang mga kasanayan, ang mga hangarin. Ang kaibahan ay magiging malinaw at maliwanag sa pagitan ng kanilang dati at kasalukuyang buhay. Ang ugali ay nahahayag, hindi sa paminsan- minsang mabuting gawa at paminsan-minsang maling gawa, kundi sa ugali ng nakasanayang mga salita at mga gawa."--SC, pp. 57, 58. "Ang pag-ibig ng ating makalangit na Ama sa kaloob ng Kanyang bugtong na Anak sa sanlibutan ay sapat na upang pasiglahin ang bawat kaluluwa, upang tunawin ang bawat matigas, walang pag-ibig na puso tungo sa pagkabagbag at kalambutan; subalit nakikita ba ng makalangit na mga kasangkapan sa mga dahilan ng kamatayan ni Kristo ang kawalan ng pagpapahalaga sa Kanyang pag-ibig, katigasan ng puso, at walang tugon ng pasasalamat at pagmamahal sa Tagapagbigay ng lahat ng mabubuting bagay? Ang mga hindi mahahalagang gawain ba ang umuubos ng buong kapangyarihan ng pagkatao, at ang pag-ibig ng Diyos ay hindi masuklian?... Kailangan natin ang dagdag na pananampalataya. Dapat tayong maghintay, dapat tayong magbantay, dapat tayong manalangin, dapat tayong gumawa, magsumamo na ang Banal na Espiritu ay ibuhos sa atin ng masagana, upang tayo'y lumiwanag sa sanlibutan."--FCE, pp. 198, 199. 44
Huwebes Febrero 18 5. HUMAYO SA BUONG DAIGDIG a. Sa pagtanaw sa nalalapit na pagdating ni Kristo, ano ang mensahe na dapat ibigay ngayon? Zep. 1:14; Amos 4:12. "Bilang isang bayan na naniniwala sa nalalapit na pagdating ni Kristo, mayroon tayong mensahe na dapat dalhin--'Maghanda kayo na salubungin ang inyong Diyos' (Amos 4:12)."--8 T, p. 332. b. Gaano kalawak ang gawain ng pagbibigay ng mensahe ng ebanghelyo? Isa. 61:10, 11; Mat. 24:14; Apoc. 14:6. "Ang panahon ay dumating na upang ang mensahe ng nalalapit na pagparito ni Kristo ay patunugin sa buong sanlibutan."--9 T, p. 24. k. Paano dapat ibigay ang mensaheng ito? Gawa 4:29-31. "Ngayon kailangan nating magsalita ng katotohanan na may banal na tapang."--2 SM, p. 52. "Ang pakakak ay dapat magbigay ng tiyak na tunog. Sapagkat tayo ay narito sa dakilang araw ng paghahanda ng Panginoon."--Ev. p. 218. "Mula sa piniling mga taong ito ng Diyos [na mga tapat Niyang kinatawan] ang katotohanan ay sisikat. Ito'y maririnig mula sa mga labi, makikita sa kanilang mga mukha, at mahahayag sa kanilang buhay. Sila'y makikilala sa kadalisayan at kaayusan. Ang biyaya ni Kristo ay mayroong naglilinis, nagpaparangal na impluwensiya sa ugali."--FC, p. 347. Biyernes Pebrero 19 Personal na mga Katanungan Para sa Pagbabalik-aral 1. Paano ang mga magulang magsisimula ng isang gawain ng repor- masyon sa kanilang tahanan? 2. Habang inyong ginagampanan na may katapatan ang inyong mga tungkulin sa tahanan, saan pa kayo makakagawa ng higit na mabisa? 3. Paano tayo sinusukat ng Diyos? 4. Paano tayo magiging ilawan sa sanlibutang ito? 5. Ano ang kabilang sa pamamahagi ng katotohanan sa sanlibutan? 45
Leksiyon 9 Sabbath, Pebrero 27, 2016 Ang Mensahe sa Laodicea "Ipinapayo ko sa iyo na bumili ka sa akin ng gintong sinubok sa apoy, upang ikaw ay maging mayaman; at puting damit, upang ikaw ay madamtan, at upang hindi makita ang iyong kahubaran; at pahiran mo ang iyong mga mata ng pampahid sa mata, upang ikaw ay makakita" (Apoc. 3:18). "Bawat isa ay kailangang hanapin ngayon ang Panginoon. Ang bayan ng Diyos ay hindi makakatiis sa pagsubok maliban na magkaroon ng muling pagbangon at repormasyon. Ang Panginoon ay hindi papapasukin sa mga mansiyon na Kanyang inihahanda para sa mga matuwid, ang isang kaluluwa na nag-iisip na makakatayo sa kanyang sarili."--7 T, p. 285. Mungkahing Babasahin: The SDA Bible Commentary [E. G. White Comments], vol. 7, pp. 961-967. Linggo Pebrero 21 1. ANG KALAGAYAN NG MGA TAGA LAODICEA a. Anong kaugalian ang laganap sa daigdig ng mga nagtatanyag na Kristyano ngayon? Isa. 4:1. b. Ano ang mapanganib na kalagayan ng iglesia ni Kristo sa panahon ng mga taga Laodicea? Apoc. 3:17. "Marami ang nagmamataas sa kanilang sarili batay sa kanilang espirituwal na kayamanan, sa kanilang kaalaman sa katotohanan, at nabubuhay sa maling pagkadaya ng sarili. Kapag ang mga miyembro ng iglesia ay nagpakumbaba ng sarili sa harapan ng Diyos sa pamamagitan ng masigasig, hindi hating-puso, matamlay na pagkilos, tatanggapin sila ng Panginoon."--RH, Disy. 23, 1890. "Hindi madadala ni Kristo ang mga pangalan ng mga nasisiyahan na sa kanilang sariling kakayahan. Hindi Niya magagawang magsumamo para sa isang bayan na hindi nakakadama ng Kanyang tulong, na nagtatanyag na nalalaman at taglay ang lahat ng bagay."--7 SDA BC [E. G. White Comments], p. 964. 46
Lunes Pebrero 22 2. ANG TUWIRANG PATOTOO SA LAODICEA a. Anong nakakagising na pagtuligsa ang ibinigay ni Kristo sa Kanyang nagtatanyag na bayan? Apoc. 3:15, 16. "Ang mensahe para sa iglesia ng mga taga Laodicea ay isang nakakagising na pagtuligsa at naaangkop sa bayan ng Diyos sa kasalukuyang panahon."--RH, Sety. 16, 1873. b. Anong mensaheng itinakda upang ituwid ang kalagayang ito, ang itinakwil noong 1888 sa Pangkalahatang Pagpupulong na isinagawa sa Minneapolis? Apoc. 3:18; 18:1. "Ang mensaheng ibinigay sa atin nina A.T. Jones at E. J. Waggoner ang siyang mensahe ng Diyos para sa iglesia sa Laodicea, at sa aba ng sinoman na nagtatanyag na naniniwala sa katotohanan subalit hindi ipinapakita sa iba ang ibinigay ng Diyos na liwanag."--15 MS, p. 92. "Ang mensahe at ang mga mensahero ay hindi tinaggap kundi hinamak. Mithiin ko na yaong mga lubos na nangangailangan ng mensahe ng banal na pag-ibig ay pakinggan ang pagkatok ni Kristo sa pintuan ng puso, at papasukin ang makalangit na panauhin. Subalit sa puso ng ilan ay walang kabuluhan ang pagkatok ni Jesus. Sa pagtanggi sa mensaheng ibinigay sa Minneapolis, ang mga tao ay nagkasala. Sila'y nagkasala ng higit sa pamamagitan ng pananatili sa ilang mga taon ng pagkapoot laban sa mga mensahero ng Diyos, sa pamamagitan ng pagtakwil sa katotohanan na iginigiit ng Banal na Espiritu upang tanggapin."--E.G. White Mat. p. 913. "Ang panahon ng pagsubok ay narito sa atin, sapagkat ang malakas na sigaw ng ikatlong anghel ay nagsimula na sa pagpapahayag ng katuwiran ni Kristo, ang nagpapatawad ng kasalanan na Manunubos. Ito ang pasimula ng liwanag ng anghel na ang kaluwalhatian ay magpupuno sa buong lupa."--1 SM, p. 363. "Ang pagiging hindi handang isuko ang iniisip na mga ipinyon, at tanggapin ang katotohanang ito, ang nakalatag sa pundasyon ng malaking bahagi ng pagsalungat na ipinakita sa Minneapolis laban sa mensahe ng Panginoon sa pamamagitan ng mga kapatid na [E.J.] Waggoner at [A.T.] Jones. Sa pamamagitan ng paggising ng pagsalungat na iyon si Satanas ay nagtagumpay upang hadlangan nito mula sa ating bayan, sa malaking sukat, ang natatanging kapangyarihan ng Banal na Espiritu na nais ng Diyos na ibahagi sa kanila. Hinadlangan sila ng kaaway mula sa pagtamo ng kaka- yahang iyon na taglay sana nila sa pagdadala ng katotohanan sa sanlibutan, tulad ng mga apostol ng ipinangangaral ito pagkatapos ng Pentecostes. Ang liwanag na magpapaliwanag sa buong lupa sa kaluwalhatian nito ay nilabanan, at sa pamamagitan ng mga pagkilos ng ating sariling mga kapatid ay nailayo sa sanlibutan sa malaking antas."--Ibid., pp. 234, 235. 47
Martes Pebrero 23 3. PINANANATILING NAGLILIYAB ANG KANDELERO a. Anong babala ang ibinigay sa atin ngayon? Apoc. 2:5; Job 18:5, 6; Jer. 25:10. "Kapag tayo ay humintong gampanan ang ating misyon, kapag ang kandalero ay liwanag, at ang dakilang katotohanan na ibinigay sa bawat isa sa atin upang ibigay sa sanlibutan ay hindi ibinigay sa kanila, ang kandelero nga ay aalisin."--RH, Hunyo 7, 1887. "Tayo ay mayroong mensahe ng babala para sa iglesia. Sabi ng Diyos sa iyo, 'Maging masigasig ka at magsisi.' 'Ako'y mabilis na darating, at aalisin ang iyong kandelero sa kinalalagyan niya, maliban na ikaw ay magsisi' (Apoc. 2:5). May mahahalagang oras na nasayang kung saan maaari sana kayong makahikayat ng mga kaluluwa kay Kristo--mga kaluluwa na sa pamamagitan ng inyong pag-ibig sa kagaanan ngayon ay nawala. Bawat miyembro ng iglesia ay dapat gumising sa tungkulin ngayon. Nawa'y tulungan kayo ng Diyos na gampanan ang inyong tungkulin. Ang mga miyembro ng iglesia ay manalangin at mag-ayuno at manampalataya. Ibalik ang puso ng mga magulang sa kanilang mga anak, at ang puso ng mga anak sa kanilang mga magulang, 'At baka ako'y dumating,' sabi ng Panginoon, 'at puksain ang lupa ng isang sumpa.'"--HS, pp. 286, 287. "Ang buhay na mga Kristyano ay yaong hindi iniwan ang kanyang unang pag-ibig, at ang kanyang kandelero ay hindi inalis sa kanyang kinalalagyan."--RH, Noby. 1, 1892. tumangging magbigay ng b. Ano ang dapat nating gawin sa liwanag na nasa atin? Mat. 5:16; Luc. 11:33. Ano ang ating kailangan upang lumiwanag ang ating ilawan? Mat. 25:4. "Dapat tayong tumingin kay Jesus, upang bantayan ang Kanyang Espiritu, upang mabuhay sa liwanag ng Kanyang kabutihan at pag-ibig, at upang ipakita ang Kanyang kaluwalhatian sa mga iba."--ML, p. 200. "Dapat bumangon at lumiwanag ang iglesia. Isakabuhayan ng bawat pamilya ang pagtanggi sa sarili, na gawin ang lahat nilang magagawa upang palaguin ang kanilang sariling kalagayan. Yaong tunay na mga nasa panig ng Panginoon ay magiging mapagtanggi sa sarili at mapagpakasakit sa sarili. Sila ay kakain at iinom para sa ikaluluwalhati ng Diyos, na tumatangging sirain ang kaluluwa at katawan sa pamamagitan ng hindi pagpipigil. At ang kalagayan ng iglesia ay magpapatotoo na ang kanyang ilawan ay hindi pa inalis. Subalit kung ang mga miyembro ng iglesia ay hindi gagampanan ang kanilang bahagi na itinakda ng Diyos, ang kilusan ng pagbabagong pangkalusugan ay magpapatuloy na hindi sila kasama, at makikita na inalis na ng Diyos ang kanilang kandelero sa kinalalagyan nito. Sinomang tumanggi na tanggapin at isakabuhayan ang liwanag ay maiiwan sa likuran."--13 MS, p. 339. 48
Miyerkules Pebrero 24 4. LANGIS SA ATING MGA SISIDLAN a. Anong pagkakahalintulad mayroon sa pagitan ng kalagayang Laodicea at ng kalagayan ng iglesia na sinasagisagan ng limang mangmang na mga dalaga? Apoc. 3:15, 18; Mat. 25:3, 8-10. "Sa mga natutulog na mga alagad na ito nakita [ni Jesus] ang pagsa- sagisag ng isang natutulog na iglesia. Kung kailan dapat silang nagpupuyat, sila ay natutulog."--5 SDA BC [E.G. White Comments], p. 1104. "Ang kalagayan ng iglesia na sinasagisagan ng mga mangmang na mga dalaga ay binanggit din bilang kalagayan ng Laodicea."--RH, Agos. 19, 1890. "Bagaman ang mga nagtatanyag na mga tagasunod ni Kristo ay nasa nakakalungkot na kalagayan, sila'y hindi pa nakakarating sa isang malubhang kalagayan tulad ng mangmang na mga dalaga na ang ilawan ay namamatay na, at wala ng panahon upang salinan ng langis ang kanilang mga sisidlan. Nang dumating ang asawang lalaki, yaong mga nakahanda ay pumasok na kasama niya sa kasalan; subalit nang dumating ang mangmang na mga dalaga, sarado na ang pintuan, at huli na sila upang pumasok. Subalit ang payo ng Tunay na Saksi ay hindi kumakatawan sa mga malahininga na wala ng pag-asa ang kalagayan. May pagkakataon pa upang lunasan ang kanilang kalagayan, at ang mensahe ng Laodicea ay puno ng pampasigla; sapagkat ang nagkasalang iglesia ay maaari pang bumili ng gintong pananampalataya at pag-ibig, maaari pang magkaroon ng puting damit ng katuwiran ni Kristo, upang ang kahihiyan ng kanilang kahubaran ay hindi makita."--Ibid., Agos. 28, 1894. b. Ano ang kailangan ng natutulog, malahiningang iglesia? Mat. 25:4, 7; Lev. 24:2. "Ang Diyos ay nananawagan sainyo upang lumiwanag. Sa masidhing pagkabalisa sindihan ang inyong mga ilawan, ilagay ang langis ng biyaya sa inyong mga sisidlan, at panatilihing may sindi at nagliliyab ang inyong mga ilawan, upang ang inyong ilawan ay lumiwanag sa gitna ng moral na kadiliman ng sanlibutang ito. Lahat ng humahawak ng katotohanan ay dapat hawakan ito sa katuwiran at pahalagahan ang halaga nito at kabanalan. Dapat silang humingi ng karunungan sa Diyos, upang kanilang maipadala ang mga sinag nito sa lahat ng malalaki at maliliit na daan ng buhay. Kung tayo ay napabanal ng katotohanan, ang ating mga kaluluwa ay kakalat sa pamamagitan ng malalim at nananatiling pagkadama ng kahalagahan nito, at ang magiging pagkain at inumin natin ay ang pagsunod sa katotohanan at ibahagi sa iba ang mahalagang liwanag."--Ibid., Peb. 7, 1893. 49
Huwebes Pebrero 25 5. MGA TAGAPAGDALA NG ILAWAN SA SANLIBUTAN a. Ano ang ating gawain sa panahon ng paghuhukom sa Laodicea? Apoc. 3:19-21; 14:6. "Tayo ay may mahalagang liwanag na dapat ipangaral sa mga tao, at tayo ay nagagalak na tayo ay may mensahe para sa panahong ito na siyang pangkasalukuyang katotohanan. Ang pabalita na si Kristo ang ating katuwiran ay nagdala ng kaginhawahan sa marami, maraming mga kaluluwa, at sinasabi ng Diyos sa Kanyang bayan, 'Magpatuloy kayo.'"-- RH, Hul. 23, 1889. "Gawain ng bawat isa na dinatnan ng mensahe ng babala, na itaas si Jesus, na ipangaral Siya sa sanlibutan ayon sa nahayag sa sagisag, na kinakatawanan ng mga sagisag, ayon sa ipinakita sa mga pahayag ng mga propeta, ayon sa binuksan sa mga aralin na ibinigay sa Kanyang mga alagad at sa kahangahangang mga himala na ginawa para sa mga anak ng tao. Saliksikin ninyo ang Kasulatan; sapagkat sila ang nagpapatotoo sa Kanya. "Kung nais ninyong makatayo sa panahon ng kabagabagan, dapat ninyong makilala si Kristo, at iangkop ang kaloob ng Kanyang katuwiran, na Kanyang ibinabahagi sa nagsisising makasalanan."--1 SM, p. 363. b. Anong kalagayan sa loob ng nalabing iglesia ni Kristo ang magiging isang saksi para sa sanlibutan? Juan 17:20, 21; Heb. 13:1; 1 Ped. 3:8, 9. "Kalooban ng Diyos na ang pagkakaisa at pag-iibigan ng magkakapatid ay manatili sa Kanyang bayan.... Habang hindi natin dapat isakripisyo ang isa mang prinsipyo ng katotohanan, ang dapat na palagi nating hangarin ay marating ang kalagayang ito ng pagkakaisa."--PP, p. 520. Biyernes Pebrero 26 Personal na mga Katanungan Para sa Pagbabalik-aral 1. Ano ang nakakalungkot na kalagayan ng iglesia sa panahon ng Laodicea? 2. Ano ang humadlang sa bayan ng Diyos sa pagtanggap ng natatanging kapangyarihan ng Banal na Espiritu mahigit 100 taon na ang lumipas? 3. Paano natin paliliwanagin ang ating ilawan? 4. Anong pag-asa maaaring magkaroon tayo habang ating pinag- aaralan ang kaibahan sa pagitan ng Laodicea at ng limang mangmang na mga dalaga? 5. Ano ang mithiin ng Diyos para sa atin sa panahong ito? 50
51
Leksiyon 10 Sabbath, Marso 5, 2016 Muling Pagpapalakas ng Sinaunang Kabanalan "Ayon sa kanyang banal na kapangyarihang ay ibinigay sa atin ang lahat ng mga bagay na ukol sa buhay at kabanalan, sa pamamagitan ng pagkakilala sa kanya na tumawag sa atin tungo sa kaluwalhatian at kagalingan" (2 Ped. 1:3). "Kung maibabalik lamang ang kautusan ng Diyos sa tamang posisyon nito na magkakaroon ng isang muling pagpapalakas ng sinaunang pananampalataya at kabanalan sa gitna ng Kanyang nagtatanyag na bayan."- -GC, p. 478. Mungkahing Babasahin: Christ's Object Lessons, pp. 339-342; Colporteur Ministry, pp. 72-75. Linggo Pebrero 28 1. ANG PINAKAMAHALAGANG KAILANGAN NG NALABING IGLESIA a. Ano ang pinakamahalaga at pinaka-agaran sa lahat ng panganga- ilangan ng iglesia? Oseas 6:1, 2; Isa. 57:14, 15. "Isang muling pagpapalakas at tunay na kabanalan sa gitna natin ang pinakadakila at lubhang nagmamadali sa lahat ng ating pangangailangan. Ang hanapin ito ang siyang ating pinakaunang gawain."--RH, Mar. 22, 1887. b. Anong kapangyarihan ang nagbibigay kakayahan sa isang tunay na muling pagpapalakas? Zac. 4:6; Juan 3:5, 6. "Ang muling pagpapalakas at ang repormasyon ay dapat maganap sa ilalim ng pamamahala ng Banal na Espiritu. Ang muling pagpapalakas at repormasyon ay dalawang magkaibang mga bagay. Ang muling pagpapa- lakas ay nangangahulugan ng pagpapanibago ng espirituwal na buhay, pagpapalakas ng kapangyarihan ng isipan at puso, muling pagkabuhay mula sa espirituwal na kamatayan. Ang repormasyon ay nangangahulugan ng muling pagtatatag, isang pagbabago ng mga kaisipan at mga teorya, mga kasanayan at mga kaugalian. Ang repormasyon ay hindi magbubunga ng mabuting bunga ng katuwiran malibang ito'y maiugnay sa muling pagpapalakas ng Espiritu. Ang muling pagpapalakas at repormasyon ay dapat gawin ang itinakdang gawain, at dapat silang magkaisa sa pagsasagawa ng gawaing ito."--Ibid., Peb. 25, 1902. 52
Lunes Pebrero 29 2. ISANG GAWAIN NG PAGSASAULI a. Ano ang kabilang sa ating misyon? Isa. 58:12; Gawa 3:20, 21. "Buhay na kapangyarihan ang dapat magpatnubay sa mensahe ng ikalawang pagparito ni Kristo. Hindi tayo dapat huminto hangga't ating makita ang maraming mga kaluluwa na nahikayat sa mapalad na pag-asa ng pagbalik ng Panginoon. Sa panahon ng mga apostol ang mensahe na dala nila ay gumawa ng isang tunay na gawain, na pinababalik ang mga kaluluwa mula sa mga diyusdiyusan upang maglingkod sa buhay na Diyos. Ang gawain na dapat gawin ngayon ay tunay din, at ang katotohanan ay katulad ding katotohanan; dapat lamang nating ibigay ang mensahe na may higit na pagsisikap habang papalapit na ang pagdating ng Panginoon. Ang mensahe para sa panahong ito ay positibo, simple, at may pinakamalalim na kahalagahan. Dapat tayong kumilos tulad ng mga lalaki at mga babae na naniniwala. Naghihintay, nagbabantay, gumagawa, nananalangin, at nagbibigay babala sa sanlibutan--ito ang ating gawain."--Eva. p. 219. b. Paano hinarap ni Nehemias ang kalaban nang muling itinatayo ang mga pader ng Jerusalem matapos ang pagkabihag? Neh. 6:3. Ano ang ating matututunan mula sa karanasang ito? "Ang gawain ng pagsasauli at repormasyon na isinagawa ng mga bumalik na mga bihag, sa ilalim ng pamumuno ni Zorubabel, Ezra, at Nehemias, ay nagpapakita ng larawan ng isang gawain ng espirituwal na pagsasauli na dapat magawa sa nagtatapos na panahon ng kasaysayan ng lupang ito. Ang nalabi ng Israel ay mahinang bayan, lantad sa mga pang- wawasak ng kanilang mga kaaway; subalit sa pamamagitan nila ang Diyos ay naglayon na panatilihin sa lupa ang pagkakilala sa Kanya at sa Kanyang kautusan. Sila ang mga tagapag-ingat ng tunay na pagsamba, ang tagapag- alaga ng banal na kasulatan. Iba't-iba ang mga karanasan na dumating sa kanila habang kanilang muling itinatayo ang templo at ang pader ng Jerusalem; malakas ang pagsalungat na dapat nilang harapin; subalit ang mga taong ito ay nagpatuloy sa hindi nanghihinang pagtitiwala, sa mapagpa- kumbabang espiritu, at sa matatag na pag-asa sa Diyos, na naniniwala na kaya Niyang gawing matagumpay ang Kanyang katotohanan. Tulad ni Haring Ezekias, si Nehemias 'ay nanatili sa Panginoon, at hindi humiwalay mula sa pagsunod sa Kanya, kundi tumalima sa Kanyang kautusan.... At ang Panginoon ay kasama niya' (2 Hari 18:6, 7)."--PK, p. 677. "Ang Diyos ay nananawagan sa mga taong tulad ni Elias, Natan, at Juan Bautista--mga taong magdadala ng mensaheng ito na may katapatan, anoman ang maging bunga; mga taong magsasalita ng katotohanan na may tapang, kapalit man ito ng pagsasakripisyo ng lahat nilang taglay."--Ibid., p. 142. 53
Martes Marso 1 3. NAKIKIISA SA KASALANAN a. Paano binigyang kahulugan ng Biblia ang kasalanan? 1 Juan 3:4. Paano tinitingnan ng Diyos ang maling pakikiisa sa kasalanan? Tito 3:10, 11; Efe. 5:11. "Sa gawain ng repormasyon na dapat isulong ngayon, kailangan ng mga taong tulad ni Ezra at Nehemias, hindi ipagpapaumanhin o ipagdadahilan ang kasalanan, ni uurong mula sa pagpapatibay ng paggalang sa Diyos. Yaong mga inatasan ng gawaing ito ay hindi mananahimik kapag may maling nagawa, ni pagtatakpan nila ang kasamaan ng balabal ng huwad na pag-ibig. Aalalahanin nila na ang Diyos ay walang itinatanging tao, at ang kahigpitan sa kaunti ay mapapatunayang habag sa marami. Aalalahanin din nila na sa isang sumasawata ng kasamaan ang espiritu ni Kristo ang dapat palaging mahayag."--PK, p. 675. "Mayroong pakikiisa sa kasalanan at mga makasalanan na mapanganib sa paglago ng iglesia sa kasalukuyan. Dapat kayong magkaroon ng pag-ibig ang siyang sigaw. Subalit ang pagmamalasakit na magbibigay dahilan ng kamalian at magtatakip ng makasalanan, ay hindi pag-ibig ayon sa Biblia."--ST, Ene. 6, 1881. b. Dapat bang magpatuloy ang kasalanan na hindi nasasaway? Efe. 5:11; 2 Tim. 4:2. "Kailan muling maririnig sa iglesia ang tinig ng matapat na pagsaway, 'Ikaw ang lalaking iyon'? [Tingnan ang 2 Sam. 12:7.] Kung ang mga Salitang ito ay hindi napakadalang, higit nating makikita ang kapangyarihan ng Diyos. Ang mga mensahero ng Panginoon ay hindi dapat magreklamo na ang kanilang mga pagsisikap ay walang bunga hangga't kanilang pagsisihan ang kanilang pag-ibig sa papuri, ang kanilang mithiing paluguran ang mga tao, na naghatid sa kanila na pigilan ang katotohanan, at sumigaw, Kapaya- paan, kung saan ang Diyos ay hindi nagsalita ng kapayapaan."--GW, p. 150. "[Juan 20:23 sinipi.] Ang Diyos dito ay hindi nagbibigay ng kalayaan sa sinomang tao na hatulan ang iba. Sa sermon sa bundok Kanyang ipinag- bawal ito. Ito ay kapangyarihang para sa Diyos lamang. Subalit sa iglesia sa kanyang organizadong kakayahan Kanyang inilagay ang isang tungkulin para sa indibidwal na mga miyembro. Sa sinomang nahulog sa pagkakasala, ang iglesia ay may tungkulin, na balaan, turuan, at kung maaari ay ibalik.... "Maging matapat sa pakikitungo sa nagkasala. Balaan ang bawat kaluluwa na nasa panganib. Huwag hayaan ang sinoman na madaya ng sarili. Tawagin ang kasalanan sa tamang pangalan nito. Sabihin kung ano ang sinabi ng Diyos tungkol sa pagsisinungalin, paglabag ng Sabbath, pagnanakaw, pagsamba sa diyusdiyusan, at iba pang kasamaan. 'Sila na gumagawa ng gayong mga bagay ay hindi magmamana ng kaharian ng Diyos' (Gal. 5:21)."--Ibid., p. 502. 54
Miyerkules Marso 2 4. KASIGASIGAN SA PAGGAWA NG TAMA a. Gaano dapat kasigasig ang mensahero ng Diyos para sa tama? Isa. 58:1. "Sa panahong ito ng halos pang buong sanlibutang pagtalikod sa Diyos, ang Diyos ay nananawagan sa Kanyang mga mensahero na ipangaral ang Kanyang kautusan sa espiritu at kapangyarihan ni Elias. Kung paanong si Juan Bautista, sa paghahanda ng isang bayan para sa unang pagparito ni Kristo, tinawag ang kanilang pansin sa Sampung Utos, gayon din dapat tayo, sa tiyak na tinig ay ibigay ang mensahe: 'Matakot kayo sa Diyos, at luwalhatiin ninyo siya; sapagkat ang mga oras ng paghatol ay dumating na' (Apoc. 14:7). Sa kasigasigan ni propeta Elias at ni Juan Bautista, dapat tayong magsikap na ihanda ang daan para sa ikalawang pagdating ni Kristo."--4 SDA BC [E.G. White Comments], p. 1184. "Ang ating menshae ay dapat derekta tulad ng mensahe ni Juan. Sinaway niya ang mga hari sa kanilang mga kasamaan. Bagaman ang kanyang buhay ay nasa panganib, hindi siya nag-atubili na sabihin ang salita ng Diyos. At ang ating gawain sa panahong ito ay dapat gawing may katapatan tulad nito."--GW, p. 55. b. Paano tayo madalas na tumutugon kapag tinawag upang makisang- kot sa gawain ng repormasyon, at paano ito nakakaapekto sa iba? Deut. 20:8. k. Ano ang dapat nating alalahanin sa ganitong mga panahon? Isa. 35:4; Mat. 28:20 (huling bahagi). "Si Elias ay hindi dapat tumakas sa kanyang tungkulin. Dapat na hinarap niya ang banta ni Jezebel na may pagsamo ng pag-iingat sa Isang nag-atas sa kanya upang ipakita ang karangalan ni Jehova. Dapat sinabi niya sa mensahero na ang Diyos na kanyang pinagtitiwalaan ay mag-iingat sa kanya laban sa poot ng reyna. Kaunting oras lamang ang lumipas mula nang nasaksihan niya ang kahanga-hangang pagpapakita ng banal na kapangyarihan, at ito ay dapat nagbigay sa kanya ng katiyakan na hindi siya ngayon iiwan. Kung nanatili siya sa kanyang kinalalagyan, kung ginawa niyang tanggulan at kalakasan ang Diyos, na tumayong matatag para sa katotohanan, ipagsasanggalang sana siya mula sa panganib. Bibigyan siya ng Panginoon ng isa pang tanda ng tagumpay sa pamamagitan ng pagpapadala ng kahatulan kay Jezebel; at ang pagkagising na naganap sa hari at sa bayan ay gagawa ng isang dakilang repormasyon."--PK, p. 160. 55
Huwebes Marso 3 5. ANG KAPANGYARIHAN NG HALIMBAWA a. Gaano kabisa at kalawak ang naaabot ng kapangyarihan ng halimbawa? 1 Tim. 4:12; Isa. 62:10. "Ang mga tao ay bihirang lalagong mas mataas kaysa sa kanilang ministro. Ang isang maibigin sa sanlibutang espiritu sa kanya ay may pambihirang impluwensiya sa iba. Ginagawang dahilan ng mga tao ang kaniyang kakulangan upang pagtakpan ang kanilang sariling espiritu na maibigin sa sanlibutan.... "Ang mga ministro ay dapat maging halimbawa sa kawan. Dapat silang magpakita ng walang kamatayang pag-ibig para sa mga kaluluwa at katulad na pagtatalaga sa gawain na mithiin nilang makita sa mga tao."--2 T, pp. 645, 646. b. Paano tayong lahat maaaring madaya ng sarili hinggil sa ating sariling kalagayan? Mat. 23:25-28. Ano ang lunas? Sant. 4:8. "Ang mga repormador ay hindi maninira. Hindi nila sisikaping wasakin yaong mga hindi nakikiayon sa kanilang mga plano at ipinauunawa sa kanila. Ang mga repormador ay dapat sumulong, hindi umurong. Sila ay dapat may pagpapasya, matatag, walang takot, di-natitinag; subalit ang katatagan ay hindi dapat maging mapaghari-harian. Nais ng Diyos na ang lahat na naglilingkod sa Kanya ay maging matatag tulad ng isang malaking bato kapag prinsipyo ang pinag-uusapan, subalit maamo at may malambot na puso, tulad ni Kristo. At, nananatili kay Kristo, magagawa nila ang gawain na Kanyang gagawin kung Siya ang nasa katayuan nila."--6 T, p. 151. "Ang relihiyon ni Jesus ay pinalalambot ang anomang matigas at magaspang na ugali, at pinakikinis ang anomang magaspang at matalas na ugali. Pinaaamo ang mga salita at ang pagkilos ay nakakahikayat. Dapat matuto tayo kay Kristo kung paano pagsasamahin ang isang mataas na pang-unawa sa kadalisayan at dangal at ang maaliwalas na kalooban. Ang isang mabait, magalang na Kristyano ang pinaka- malakas na argumento na maipapakita sa panig ng Kristyanismo."--CM, p. 73. Biyernes Marso 4 Personal na mga Katanungan Para sa Pagbabalik-aral 1. Ano ang pinakadakilang kailangan ng iglesia ngayon? 2. Paano tayo makikisangkot sa pagbibigay ng mensahe ng nalalapit na pagdating ni Jesus? 3. Ano ang tungkulin ng iglesia sa mga miyembro nito? 4. Ano ang dapat nating ugali habang ating ginagampanan ang gawain ng repormasyon? 5. Paano natin susundan ang halimbawa ni Jesus sa ating paraan ng pakikitungo sa iba? 56
Leksiyon 11 Sabbath, Marso 12, 2016 Ang Ating Mensahe "Mag-ingat kayo at baka madaya kayo ng sinoman sa pama- magitan ng walang kabuluhang pilosopiya at walang kabuluhang panli- linlang, ayon sa tradisyon ng mga tao, ayon sa mga kathang-isip ng sanlibutan, at hindi ayon kay Kristo" (Col. 2:8). "Ang plano ng Diyos ay hindi ang magpadala ng mga mensahero na sasang-ayunan at bobolahin ang mga makasalanan; hindi Siya nangaral ng mensahe ng kapayapaan upang patahimikin ang hindi napabanal sa karnal na katiyakan. Kundi Kanyang inilatag ang mabibigat na pasanin sa konsiyensiya ng gumagawa ng kamalian, at tinutusok ang kanyang kaluluwa ng matulis na sibat ng panghihikayat."--4 T, p. 178. Mungkahing Babasahin: The Desire of Ages, pp. 100-108. Linggo Marso 6 1. ISANG NAWALAN NG BISANG MENSAHE a. Paano mangyayari na pahinain, o mapawalang bisa ang mensahe ng Diyos? 1 Cor. 1:17; Mar. 7:13. b. Sa halip na isang matapat na mensahe, ano ang madalas na sinasabi sa mga tao? Jer. 6:14, 15; Eze. 13:10. "Ang mga tao ay nangangahas na gumawa ng kasalanan na mabigat sa paningin ng Diyos at iniisip na hindi sila tatawagin upang pagsikapan ang mga ito, sapagkat sinasabi nila na ang mga ito'y dahil sa pangamba, sa kakaibang pag-uugali; ngunit ito'y pagpapagaan lamang ng konsiyensiya, at sumisigaw, 'Kapayapaan, kapayapaan, kung saan walang kapayapaan.' Ang kasalanan ay kasalanan, at isang panlilinlang ni Satanas ang tingnan ito na mas magaan kaysa sa tunay na bigat nito."--RH, Agos. 1, 1893. k. Ano ang tingin ng Diyos sa pambobola? Awit 5:9; 12:3. Ano ang natatamo ng pambobola? Kaw. 26:28; 29:5. "Ang pagpuri, pambobola, at pagpapakabuyo ay malaki ang nagawa upang iligaw ang mahahalagang kaluluwa tungo sa maling mga daan, kaysa sa ibang pakana na ginawa ni Satanas."--FCE, p. 304. 57
Lunes Marso 7 2. ANG ATING URI NG PAMUMUHAY a. Ano ang pagkain ni Juan, at ano ang sinabi tungkol sa kanyang ugali? Mat. 3:4; Luc. 1:80. Sa anong mga paraan na ang kanyang uri ng pamumuhay ay isang saway sa mga tao sa kanyang panahon? "Sa panahon ni Juan Bautista, ang kasakiman sa kayamanan, at ang pag- ibig sa mga mamahaling bagay at pagtatanghal ay laganap. Ang malaswang hilig, piyesta at inuman ang sanhi ng mga sakit at pagbagsak ng katawan, nagpamanhid sa espirituwal na pang-unawa, at pinahina ang pag-iingat sa kasalanan. Si Juan ay dapat tumayo bilang isang repormador. Sa pama- magitan ng kanyang mapagtangging buhay at simpling damit ay kanyang sasawayin ang kalabisan sa kanyang panahon. Kung kaya ang mga tagubilin ay ibinigay sa mga magulang ni Juan--isang aral ng pagpipigil ng isang anghel mula sa luklukan ng langit."--DA, pp. 100, 101. "Sa loob ng ilang mga taon ang Panginoon ay tinatawag ang pansin ng Kanyang bayan sa pagbabagong pangkalusugan. Ito'y isa sa malalaking sangay ng gawain ng paghahanda para sa pagdating ng Anak ng tao. Si Juan Bautista ay humayo sa espiritu at kapangyarihan ni Elias, upang ihanda ang daan ng Panginoon, at upang ibalik ang mga tao sa karunungan ng matuwid. Siya ay sumasagisag sa mga nabubuhay sa huling mga araw na ito, kung saan ipinagkatiwala ng Diyos ang banal na mga katotohanan upang ipangaral sa mga tao, upang ihanda ang daan para sa ikalawang pagparito ni Kristo. Si Juan ay isang repormador. Ang anghel Gabriel, derekta mula sa tungkol sa pagbabagong langit, ay nagbigay ng pangkalusugan sa ama at ina ni Juan. Sinabi niya na hindi siya dapat uminom ng alak o nakakalasing na inumin, at dapat siyang mapuspos ng Banal na Espiritu mula sa kanyang pagsilang."--CDF, pp. 70, 71. isang talumpati b. Ihambing ang damit ni Juan sa damit ni Elias. Mat. 3:4; 2 Hari 1:8. Anong aral mayroon ito para sa atin? "Ang nag-iisang hitsura ni Juan ay dinala ang isipan ng mga tagapakinig pabalik sa sinaunang mga tagakita. Sa kanyang ugali at pananamit kanyang ipinakita si propeta Elias. Sa espiritu at kapangyarihan ni Elias kanyang ibinagsak ang pambansang kabulukan at sinaway ang naghaharing mga kasalanan. Ang kanyang mga salita ay malinaw, tuwiran, at kapanipaniwala. Marami ang naniwala sa kanya bilang isa sa mga propetang bumangon mula sa patay. Ang buong bansa ay nagising. Napakadami ang nagtipon sa ilang."--DA, p. 104. "Ang kalinisan at kasimplihan ng mga puritan ang dapat na makita sa mga tahanan at damit ng lahat na naniniwala sa taimtim na katotohanan para sa panahong ito."--5 T, p. 189. 58
Martes Marso 8 3. ANG KAPALALUAN, PAGMAMATAAS, KARANGYAAN AY WALANG PUWANG a. Ano ang ating dapat na ugali sa makasanlibutang mga bagay? 1 Juan 2:15-17. Ano ang saligang prinsipyo sa likod ng pagbabago sa pananamit, at ano ang layunin nito? 1 Tim. 2:9, 10; Bil. 15:38-40. "Ang mga anak ni Israel, matapos silang palabasin sa Egipto, ay inutusan na maglagay ng simpling asul na laso sa laylayan ng kanilang mga damit upang makilala sila mula sa mga bansang nakapalibot sa kanila, at upang ipakita na sila ay naiibang bayan ng Diyos. Ang bayan ng Diyos ay hindi na ngayon inuutusan na magkaroon ng natatanging tanda sa kanilang mga damit. Subalit sa Bagong Tipan tayo ay madalas na itinuturo sa lumang Israel bilang mga halimbawa. Kung ang Diyos ay nagbigay ng gayong malinaw na mga tagubilin sa Kanyang dating bayan tungkol sa kanilang damit, hindi ba't bibigyang pansin din Niya ang damit ng Kanyang bayan sa panahong ito? Hindi ba dapat magkaroon ng pagkakilanlan sa kanilang damit mula sa sanlibutan? Hindi ba ang bayan ng Diyos, na siyang natatanging kayamanan Niya, ay dapat magsikap na luwalhatiin ang Diyos sa kanilang pananamit? At hindi ba't sila ang halimbawa sa pananamit, at sa kanilang simpling paraan ay sawayin ang kapalaluan, pagmamataas, at karangyaan ng makasanlibutan, maibigin sa kalayawang mga nagtatanyag?-- Hinihingi ito ng Diyos sa Kanyang bayan. Ang kapalaluan ay sinawata sa Kanyang salita."--RH, Ene. 23, 1900. b. Ano ang madalas na kalagayan kapag iniwan Siya ng bayan ng Diyos, at ano ang ating tungkulin sa mga kapatid na ito? Kaw. 28:4; Roma 1:32. "Kapag yaong mga nakikiisa sa sanlibutan, subalit nagtatanyag ng dakilang kadalisayan, ay magsumamong makiisa sa mga kalaban ng gawain ng katotohanan, dapat tayong matakot at masikap na itakwil sila tulad ng ginawa ni Nehemias. Ang gayong payo ay udyok ng kaaway ng lahat ng kabutihan. Ito ay talumpati ng mga sunod-sunuran, at dapat na mahigpit na labanan ngayon tulad noon. Anomang impluwensiya na magpapahina sa pananampalataya ng bayan ng Diyos sa Kanyang pumapatnubay na kapangyarihan, ay dapat matatag na labanan."--PK, p. 660. "May mga panahon na ang pagtalikod ay dumarating sa mga hanay, na ang kabanalan ay nawawala sa puso ng mga dapat sanang humakbang kasama ng kanilang banal na Pinuno. Ang bayan ng Diyos ay humiwalay mula sa bukal ng kanilang kalakasan, at ang kapalaluan, pagmamataas, karangyaan, at pagtatanghal ang sumunod. May mga diyusdiyusan sa loob at mga diyusdiyusan sa labas; subalit sinugo ng Diyos ang Mang-aaliw bilang tagapagsaway ng kasalanan, upang bigyang babala ang Kanyang bayan sa kanilang pagtalikod at sawayin sila sa pagkakasala."-- CE, p. 95. 59
Miyerkules Marso 9 4. PAGTATAAS NG PAMANTAYAN a. Paano natin itataas ang pamantayan ng katotohanan ngayon? 2 Ped. 1:10-12; 2 Tim. 2:15; Roma 12:9. "Lahat ng umanib sa iglesia ay dapat ipakita ang pagbabago ng ugali na nagpapakita ng kanilang paggalang sa banal na mga bagay. Ang kanilang buong buhay ay dapat mahubog ayon sa pagpapakinis ni Jesukristo. Yaong mga umanib sa iglesia ay dapat magpakumbaba upang tumanggap ng mga tagubilin sa mga punto kung saan sila ay nagpabaya, at kung saan sila ay dapat magbago. Sila'y dapat na magpakita ng isang Kristyanong impluwensiya. Sinomang hindi nagbago sa mga salita o sa mga kilos, sa kanilang damit o sa kanilang mga tahanan, ay nabubuhay sa kanilang sarili at hindi kay Kristo. Hindi sila nilikhang bago kay Jesukristo, sa pagdadalisay ng puso at ng panlabas na kapaligiran."--TSA, p. 87. "Ako'y inatasang sabihin na kailangan ng repormasyon sa bawat iglesia, sa bawat pamilya. Wala na tayong panahon upang italaga sa pag-ibig sa kalayawan, walang ari-arian upang ilaan sa pamimili ng mga larawan ng mga mukha ng tao. Gamitin ang inyong mga ari-arian sa gawain ng Diyos. Bantayang mahigpit ang inyong halimbawa. Dakila ang bunga sa bawat kaluluwa ng pag-ibig at pagkatakot sa Diyos, ang pagtalima sa Kanyang mga utos. Kailangang lahat tayo ay maging bihasa sa mga kautusan ng Kaharian ng Diyos, at baka mawala sa atin ang kasiguruhan ng walang hanggang buhay [2 Ped. 1:10-12] at mabigong makapasok sa siyudad ng Diyos."--21 MS, p. 409. b. Ano ang ating mga pamantayan kung saan tayo ay babatay? Isa. 59:19; 8:20; Ecle. 12:13. "Ang Diyos ay magkakaroon ng isang bayan sa ibabaw ng lupa upang alagaan ang Biblia, at tanging ang Biblia lamang, bilang pamantayan ng lahat ng mga doktrina at batayan ng lahat ng repormasyon. Ang mga opinyon ng may pinag-aralang mga tao, ang pangangatwiran ng siyensiya, ang doktrina o mga pagpapasya ng kapulungan ng iglesia, na magkakaiba at magkakasalungat tulad ng mga iglesia na kanilang kinakatawanan, ang tinig ng nakararami-- wala ni isa man o lahat ng mga ito ang hindi ibibilang na katibayan para o laban sa anomang punto ng pananampalatayang pang- relihiyon. Bago tanggapin ang anomang doktrina o alituntunin, dapat nating hingiin ang malinaw na 'Sinasabi ng Panginoon' bilang patunay nito."--GC, p. 595. 60
Huwebes Marso 10 5. PAGDADAGDAG NG KAPANGYARIHAN SA MENSAHE a. Kailan makakagawa ang Banal na Espiritu upang isulong ang huling mensahe ng katotohanan? Gawa 2:1, 4; Apoc. 2:26. "Kapag ang kasiraan ng kawalang ginagawa at katamaran ay mabura na mula sa iglesia, ang Espiritu ng Panginoon ay masaganang ipapakita. Ang banal na kapangyarihan ay mahahayag. Ang iglesia ay makikita ang paggawa ng probidensiya ng Panginoon ng mga hukbo. Ang liwanag ng katotohanan ay sisikat sa malinaw, malakas na mga sinag, at, tulad ng panahon ng mga apostol, maraming mga kaluluwa ang babalik mula sa kamalian lupa ay maliliwanagan ng kaluwalhatian ng Panginoon."--9 T, p. 46. tungo sa katotohanan. Ang b. Kailan natin maaasahan ang kapangyarihan ng Diyos na ipapakita sa kagilagilalas na paraan upang magpagaling ng may-sakit? Mat. 17:19-21; 1 Cor. 10:31; 9:27. "Maaari mong sabihin, 'Bakit hindi natin gawin ang gawain, at pagalingin ang maysakit tulad ng ginawa ni Kristo?' Ako'y sasagot, Hindi kayo handa. Ang ilan ay naniwala; ang ilan ay napagaling; subalit marami ang nagkasakit dahil sa hindi pagpipigil sa pagkain o sa pagpapakabuyo sa ibang maling kasanayan. Kapag sila'y nagkasakit, ipapanalangin ba natin sila upang lumakas, upang balikan nila ang kanilang dating gawain? Kailangan ng repormasyon sa buong hanay natin; ang bayan ay dapat marating ang mas mataas na pamantayan bago natin asahan ang kapangyarihan ng Diyos na ipakita sa kapansin-pansin na paraan para sa pagpapagaling ng mga maysakit."--MM, pp. 15, 16. Biyernes Marso 11 Personal na mga Katanungan Para sa Pagbabalik-aral 1. Ano ang pambobola, at bakit hindi ito dapat gamitin ng mga Kristyano? 2. Paano sinaway ni Juan ang kawalan ng pagpipigil na laganap sa kanyang panahon? Ano ang ipinapahiwatig nito sa atin? 3. Anong nangyayari sa mga nagtatanghal ng kapalaluan, pagma- mataas, at karangyaan? 4. Paano natin maipapakita na tayo ay isang bagong nilikha kay Kristo? 5. Upang isulong na may kapangyarihan ang mensahe, paano tayo dapat mamuhay? 61
Leksiyon 12 Sabbath, Marso 19, 2016 Isang Gawain ng Pagsasauli "Itatayo nila ang dating mga sira, kanilang itatatag ang dating wasak, at aayusin nila ang wasak na mga siyudad" (Isa. 61:4). "Si Kristo ay pumarito upang isaayos ang mga katotohanan na nasira at naglingkod sa gawain ng kamalian. Kanyang binawi sila, inulit sila, inilagay sila sa tamang dako sa balangkas ng katotohanan, at inutusan silang tumayo ng matatag magpakailan man. Ganito ang gagawin sa kautusan ng Diyos, sa Sabbath, at sa institusyon ng pag-aasawa."--17 MS, p. 21. Mungkahing Babasahin: The Adventist Home, pp. 326-339. Linggo Marso 13 1. ANG SABBATH--ANG NASIRA SA KAUTUSAN NG DIYOS a. Anong kahalagahan mayroon ang pagsasaayos ng sinirang kautusan ng Diyos? Isa. 58:12; 1 Hari 18:30; Neh. 2:17. "Sa panahon ng wakas bawat banal na institusyon ay ibabalik. Ang sinirang kautusan sa panahong binago ng tao ang Sabbath ay aayusin. Ang nalabing bayan ng Diyos, nakatayo sa harapan ng sanlibutan bilang mga repormador, ay dapat ipakita na ang kautusan ng Diyos ang siyang saligan ng lahat ng nagpapatuloy na repormasyon at ang Sabbath ng ikaapat na utos ay dapat tumayo bilang isang alaala ng paglalang, isang patuloy na paalaala ng kapangyarihan ng Diyos. Sa malinaw, maliwanag na mga hanay ay dapat ituro nila ang pangangailangan ng pagtalima sa lahat ng mga alituntunin ng Kautusan."--PK, p. 678. "Ang utos ng Sabbath ay inilagay sa gitna ng Kautusan, at ito'y itinatag sa Eden kasabay ng pagtatatag ng Diyos ng relasyon ng pag-aasawa. Ibinigay ng Diyos ang Sabbath bilang alaala ng Kanyang kapangyarihan at gawain ng paglikha.... Iniutos Niya ang pangingilin nito sa tao, upang kanyang bulaybulayin ang mga gawa ng Diyos, manahan sa Kanyang kabutihan, sa Kanyang habag at pag-ibig, at sa pamamagitan ng kalikasan ay tumingin sa Diyos ng kalikasan. Kung palaging ipinangingilin ng tao ang Sabbath, wala sanang hindi mananampalataya, di-naniniwala sa Diyos, o walang kinikilalang Diyos sa sanlibutan."--ST, Peb. 13, 1896. 62
Lunes Marso 14 2. PAG-AASAWA AT ANG PAMILYA a. Ano ang orihinal na plano ng Diyos tungkol sa pag-aasawa? Gen. 2:24; Mat. 19:4-6. "Nang ang mga Pariseo... ay nagtanong sa Kanya tungkol sa katuwiran ng hiwalayang mag-asawa, itinuro ni Jesus ang Kanyang mga tagapakinig pabalik sa institusyon ng pag-aasawa na itinatag sa panahon ng paglikha. 'Dahil sa katigasan ng inyong puso,' sabi Niya, si Moises 'ay nagpahintulot sa inyo na hiwalayan ang inyong mga asawang babae: subalit sa pasimula ay hindi gayon' (Mat. 19:8). Itinuro Niya sila sa mapalad na mga araw sa Eden nang ipinahayag ng Diyos na ang lahat ng mga bagay ay 'napakabuti.' At nagsimula ang pag-aasawa at ang Sabbath, kambal na institusyon para sa kaluwalhatian ng Diyos para sa kabutihan ng tao. At, habang pinag-iisa ng Manlalalang ang mga kamay ng banal na mag-asawa sa kasal, na sinasabi, Ang lalaki ay 'iiwan ang kanyang ama at ina, at sasama sa kanyang asawa: at sila'y magiging isa,' Kanyang ipinahayag ang batas ng pag-aasawa para sa lahat ng mga anak ni Adan hanggang sa wakas ng panahon (Gen. 2:24). Yaong binigkas mismo ng walang hanggang Ama na mabuti ay batas ng pinakamataas na pagpapala at paglago para sa tao."--AH, pp. 340, 341. "Ang pag-aasawa ay mula sa paglikha, itinatag ng Diyos, isang banal na ordinansa. Ang institusyon ng pag-aasawa ay ginawa sa Eden. Ang Sabbath ng ikaapat na utos ay itinatag sa Eden, nang inilatag ang patibayan ng sanlibutan, nang ang tala sa umaga ay magkakasamang nag-aawitan, at ang lahat ng anak na lalaki ng Diyos ay sumisigaw sa kagalakan. At ang institusyon ng Diyos na ito ng pag-aasawa, ay inyong itayo sa inyong harapan na kasing tatag ng Sabbath ng ikaapat na utos."--1MS, pp. 160, 161. b. Paano ibabalik sa huling mga araw ang banal na institusyon ng pag- aasawa at relasyon ng pamilya? Mal. 4:5, 6; Mat. 17:11; Gawa 3:20, 21. "Mayroong dalawang institusyong itinatag sa Eden na hindi nawala noong Nagkasala--ang Sabbath at ang relasyon ng pag-aasawa. Ito ay dala- dala ng tao sa kabila ng pintuan ng Paraiso. Siya na umiibig at nangingilin ng Sabbath, at pinananatili ang kadalisayan ng institusyon ng pag-aasawa, ay pinatutunayan sa kanyang sarili na siya ay kaibigan ng tao at kaibigan ng Diyos. Siya na sa pamamagitan ng halimbawa ay pinagagaan ang tungkulin ng banal na mga institusyong ito ay kaaway ng Diyos at ng tao, at ginagamit ang kanyang impluwensiya at ang kanyang talento na bigay ng Diyos upang magdala ng kalituhan at moral na kabulukan."--ST, Peb. 28, 1884. 63
Martes Marso 15 3. PAGSASAKABUHAYAN NG PAGPIPIGIL SA PAGKAIN a. Anong uri ng pamumuhay ang dapat panatilihin ng mga naghahanda para sa nalalapit na pagbalik ni Jesus? 1Cor. 9:25; 10:31; Luc. 4:2-4. "Si Juan Bautista ay humayo sa espiritu at kapangyarihan ni Elias upang ihanda ang daan ng Panginoon at upang ibalik ang tao sa karunungan ng matuwid. Siya ay kinatawan ng mga nabubuhay sa huling mga araw, kung saan ipinagkatiwala ng Diyos ang banal na mga katotohanan upang ipangaral sa mga tao, upang ihanda ang daan para sa ikalawang pagdating ni Kristo. At ang katulad ding mga prinsipyo ng pagpipigil na isinakabuhayan ni Juan ang dapat panatilihin ng mga magbibigay babala sa sanlibutan ng pagdating ng Anak ng tao sa ating panahon."--CTBH, p. 39. "Kung paanong nawala sa ating unang mga magulang ang Eden dahil sa pagpapakabuyo sa panlasa, ang ating tanging pag-asa upang mabawi ang Eden ay sa pamamagitan ng matibay na pagtanggi sa panlasa at hilig. Ang pagpipigil sa pagkain at pagpipigil ng lahat ng hilig ang magpapanatili ng katalinuhan at magbibigay ng kalakasan ng moral at isipan, na binibigyang kakayahan ang lahat nilang kahinaan sa ilalim ng panghahawak ng mas mataas na kapangyarihan at upang makilala ang kaibahan ng tama at mali, ang banal at ang di-banal."--3 T, p. 491. b. Anong uri ng pagkain ang ibinigay kay Adan sa pasimula? Gen. 1:29; 3:18. "Dapat nating pag-aralan ang orihinal na plano ng Diyos sa pagkain ng tao. Siya na lumikha ng tao at nakakaunawa ng kaniyang pangangailangan ay nagtakda kay Adan ng kanyang pagkain. 'Narito,' sabi Niya, 'Ibinibigay ko saiyo ang bawat halaman na nagkakabinhi,... at bawat puno, na ang bunga ay nagkakabinhi; ito ang iyong magiging pagkain' (Gen. 1:29). Sa paglisan sa Eden upang maghanap ng kabuhayan sa pamamagitan ng pagbubungkal ng lupa sa ilalim ng sumpa ng kasalanan, tinanggap ng tao ang pahintulot na kumain din ng 'halaman sa parang' (Gen. 3:18). "Mga buto, mga prutas, mga nuwes, at mga gulay ang bumubuo ng pagkain na pinili para sa atin ng ating Manlalalang. Ang mga pagkaing ito, na inihanda sa simple at natural na paraan hangga't maaari, ang siyang lubos na nagpapalusog ng katawan. Sila'y nagbibigay ng lakas, ng kapangyarihan upang magpatuloy, at kalakasan ng kaisipan na hindi maibibigay ng higit na magulo nagpapainit ng katawan na pagkain."--MH, pp. 295, 296. k. Anong kaugalian tungkol sa pagkain ang nakakapinsala sa espirituwal na karanasan? Isa. 22:13, 14. 64
Miyerkules Marso 16 4. ISANG PAGBABAGO NG PUSO a. Bago ang Diyos makakapagsimula ng gawain ng pagsasauli sa bawat isa sa atin, ano ang unang dapat maganap? Kaw. 28:13; Awit 32:5; 1 Juan 1:9. "Kung tayo ay nagkasala laban sa Panginoon, hindi tayo kailan man magkakaroon ng kapayapaan at pagsasauli sa Kanyang panig kung walang lubusang pagkukumpisal at repormasyon tungkol sa mga bagay kung saan tayo ay nagpabaya. Hangga't hindi natin ginagamit ang bawat paraan sa ating kapangyarihan upang ayusin ang kasamaan, hindi tayo sasang-ayunan at pagpapalain ng Diyos. Ang daan ng pagkukumpisal ay nagpapababa, subalit ito ang tanging paraan upang tayo ay tumanggap ng lakas upang magtagumpay. Lahat ng mga nahulog na hibla ay hindi maaaring pulutin upang ang ating mga gawa ay maging sakdal at nakakalugod sa Diyos ayon sa nararapat; subalit bawat pagsisikap ay dapat gawin upang hangga't maaari ay tapusin ang gawain."--RH, Mayo 22, 1888. b. Ano ang pangako ng Diyos na gagawin sa mga puso ng sinomang nagnanais na maglingkod sa Kanya? Eze. 36:26. k. Gaano kadaling mauunawaan ang katotohanan ng nahikayat na Kristyano? Roma 10:10; Mar. 12:30. Ano ang magiging patuloy na dalangin? Awit 139:23, 24. "Ang katotohanan ay dapat maging katotohanan sa tumanggap, sa lahat ng mga panukala at layunin. Ito ay dapat itatak sa puso.... Ang puso ang siyang muog ng pagkatao, at hangga't ito'y lubusang mailagay sa panig ng Panginoon ang kaaway ay makakasumpong ng patuloy na tagumpay laban sa atin sa pamamagitan ng kanyang mapanlinlang na mga tukso."--HP, p. 140. "Ang Diyos ay tumitingin sa puso; 'lahat ay nakikita at hayag sa mata Niya na sa Kanya tayo'y gumagawa' (Heb. 4:13). Masisiyahan kaya Siya sa mga bagay na tanging katotohanan sa panloob na bahagi? Bawat tunay na nahikayat na kaluluwa ay magdadala ng hindi nagkakamaling mga tanda na ang karnal na isipan ay nasupil."--1 T, p. 163. 65
Huwebes Marso 17 5. ISANG NAGPAPATULOY NA MENSAHE a. Paano pahahalagahan ng matuwid ang mensahe ng katotohanan kung ihahambing sa masama? Kaw. 4:19, 18; 2 Ped. 3:18. "Ang napabanal na kaluluwa ay hindi masisiyahan na manatiling walang alam kundi mananabik na lumakad sa liwanag at hanapin ang higit na liwanag. Kung paanong ang isang minero ay naghuhukay para sa ginto at pilak, gayon din ang tagasunod ni Kristo ay hahanapin ang katotohanan tulad ng nakatagong mga kayamanan at magpapatuloy mula sa liwanag hanggang sa higit pang liwanag, patuloy na lumalago sa kaalaman. Siya ay patuloy na lalago sa biyaya at sa kaalaman ng katotohanan. Ang sarili ay dapat masupil. Bawat kasiraan ng ugali ay dapat makilala sa dakilang salamin ng Diyos."--1 SM, p. 317. b. Hanggang kailan magpapatuloy ang katotohanan? Awit 100:5; 117:2; Kaw. 12:19. Hanggang kailan magpapatuloy ang gawain ng repormasyon? "Ang Repormasyon ay hindi nagtapos kay Luther, tulad ng inaakala ng marami. Si Luther ay may dakilang gawain na dapat gawin upang ipakita sa iba ang liwanag na ipinahintulot ng Diyos na sumikat sa kanya; subalit hindi niya natanggap ang lahat ng liwanag na dapat ibigay sa sanlibutan. Mula noon hanggang ngayon, may mga bagong liwanag na patuloy na sumisikat sa Kasulatan, at bagong mga katotohanan ang patuloy na nabubuksan."--SR, p. 353. Biyernes Marso 18 Personal na mga Katanungan Para sa Pagbabalik-aral 1. Kailan ibinigay ang Sabbath sa sangkatauhan, at ano ang layunin nito? 2. Ano ang nangyayari sa lipunan kapag binaliwala ng mga tao ang Sabbath at ang Kanyang plano sa pag-aasawa? 3. Paano ang pagpipigil o ang kawalan ng pagpipigil nakakaapekto sa ating mga pagpili. 4. Ano ang dapat nating maunawaan tungkol sa kalagayan ng ating puso kung tayo ay patuloy na nabibigo kapag tinutukso? 5. Kung tunay tayong napabanal, ano ang magiging saloobin natin sa liwanag, o kaalaman? 66
Leksiyon 13 Sabbath, Marso 26, 2016 Ang Panawagan ng Iglesia "Pumaroon ka, pumaroon ka sa mga pintuan; ihanda mo ang daan ng bayan; linisin, linisin mo ang malawak na daan; alisin mo ang mga bato; itaas mo ang pamantayan para sa bayan" (Isa. 62:10). "Inyong isulat sa inyong konsiyensiya tulad ng panulat na bakal sa bato, na ang tunay na tagumpay, maging sa buhay na ito o sa darating na buhay, ay matitiyak lamang sa pamamagitan ng matapat na pagtalima sa walang hanggang mga prinsipyo ng tama."--7 T, p. 164. Mungkahing Babasahin: Evangelism, pp. 217-221. Linggo Marso 20 1. ISANG MENSAHE PARA SA ATIN a. Bakit mahalaga na ating iangkop sa ating sarili ang mensahe ng Tunay na Saksi sa Laodicea? Apoc. 3:14-17; 1 Cor. 8:2; 10:12. "Ang mensahe sa iglesia sa Laodicea ay dumating sa mga hindi nag- aangkop nito sa kanilang sarili."--CWE, p. 99. b. Ano ang nagpapakita na ang kalagayan ng Laodicea ay mayroon pang pag-asa? Apoc. 3:18. Ano ang kailangan nating gawin upang isagawa ang lunas? 1 Ped. 5:6; Awit 147:11. "Subalit ang payo ng tunay na Saksi ay hindi nagpapakita na ang mga malahininga ay wala ng pag-asa. Mayroon pang pagkakataon upang lunasan ang kanilang kalagayan, at ang mensahe sa Laodicea ay puno ng pampasigla; sapagkat ang tumalikod na iglesia ay maaaring bumili ng gintong pananampalataya at pag-ibig, maaaring magkaroon ng puting damit ng katuwiran ni Kristo, upang ang kahihiyan ng kanilang kahubaran ay hindi makita. Ang kadalisayan ng puso, kadalisayan ng motibo, ay maaari pang maging katangian ng mga hating-puso na nagsisikap na maglingkod sa Diyos at sa kayamanan. Maaari pa nilang labhan ang kanilang mga damit ng ugali at paputiin ito sa dugo ng Kordero."--7 SDA BC [E.G. White comments], p. 966. 67
Lunes Marso 21 2. ISANG PANGGISING NA PANAWAGAN a. Ano ang dapat nating gawin upang magkaroon tayo ng bahagi sa pagdadala ng huling mensahe sa sanlibutan? 1 Cor. 15:34; Roma 13:11. "Tayo ay nabubuhay sa nagtatapos na tanawin ng kasaysayan ng lupang ito. Ang mga hula ay mabilis na natutupad. Ang mga oras ng pagkakataon ay mabilis na lumilipas. Wala na tayong oras--kahit isang sandali--na dapat sayangin. Huwag nawang masumpungan tayong natutulog sa pagbabantay. Walang sinoman ang magsabi sa kanyang puso o sa pamamagitan ng kanyang mga gawa: 'Ang aking Panginoon ay maaantala sa pagdating.' Patunugin ang mensahe ng nalalapit na pagbalik ni Krsito sa masikap na mga salita ng babala. Ating himukin ang mga lalaki at mga babae saan mang dako na magsisi at tumakas mula sa galit na darating. Gisingin natin sila sa agarang paghahanda, sapagkat kaunti ang nalalaman natin sa darating na bukas. Humayo ang mga ministro at mga miyembro sa nahihinog na mga bukirin upang sabihin sa walang pakialam at hindi nababahala na hanapin ang Panginoon habang masusumpungan pa Siya. Ang mga manggagawa ay makakasumpong ng kanilang ani saan man nila ipangaral ang nakalimutang katotohanan ng Biblia. Masusumpungan nila yaong mga tumanggap ng katotohanan at itatalaga ang kanilang buhay sa pagdadala ng mga kaluluwa kay Kristo."--8 T, pp. 252, 253. b. Anong gawain ang dapat isulong sa panahong ito? Neh. 2:18; Awit 94:16. "Ang Panginoon ay nagnanais na gumising ang Kanyang bayan at gawin ang itinakdang gawain nila. Ang tungkulin ng pagbibigay ng babala sa sanlibutan ay hindi lamang nakaatang sa mga ministro. Ang mga miyembro ng iglesia ay dapat makibahagi sa gawain ng pagligtas ng mga kaluluwa. Sa pamamagitan ng pagdalaw at sa pamamagitan ng tamang pamamahagi ng ating mga babasahin, maraming hindi nabibigyan ng babala ang maaabot. Bumuo ng mga grupo upang maghanap ng mga kaluluwa. Dalawin ng mga miyembro ng iglesia ang kanilang mga kapit-bahay at magbukas sa kanila ng Kasulatan. Ang iba ay maaaring maatasang gumawa sa mga hangganan, at sa gayon, sa matalinong pagpaplano, ang katotohanan ay maipapangaral sa lahat ng mga distrito. May pagtitiyaga sa gawaing ito, ang lumalagong kakayahan ay darating, at marami ang makakakita ng bunga ng kanilang paggawa sa kaligtasan ng mga kaluluwa. Ang mga nahikayat na ito, bilang kapalit, ay mangangaral din sa iba. Sa gayon ang binhi ay maihahasik sa maraming mga lugar, at ang katotohanan ay maipapangaral sa lahat."--RH, Ene. 25, 1912. "May mga babala tayo ngayon na maaari nating ibigay, isang gawain ngayon na magagawa natin, subalit di-magtatagal ito'y mas mahirap na kaysa sa ating iniisip."- -Eva. p. 218. 68
Martes Marso 22 3. MULING PAGPAPALAKAS NG TUYONG MGA BUTO a. Sa pangitain na ibinigay kay Ezekiel tungkol sa lupain ng tuyong mga buto, ano ang pangako ng Diyos na gagawin sa tuyong mga buto? Eze. 37:5, 6. Ano ang pinanggagalingan ng kapangyarihan na nagbigay ng buhay sa mga buto? Talatang 13, 14. "Anong kapangyarihan dapat mayroon tayo mula sa Diyos upang ang malamig na mga puso, na may legal na relihiyon lamang, ay makita ang mas mainam na mga bagay na ibinigay sa kanila--si Kristo at ang Kanyang Katuwiran! Ang nagbibigay-buhay na mensahe ay kailangan upang magbigay buhay sa tuyong mga buto."--3 SM, p. 177. "Subalit hindi lamang maiaangkop sa sanlibutan ang sagisag na ito ng tuyong mga buto, kundi gayon din sa mga pinagpala ng dakilang liwanag; sapagkat sila'y tulad din sa mga buto sa bukirin. Sila'y may anyo ng tao, may balangkas ng katawan; subalit wala silang espirituwal na buhay. Subalit ang talinhaga ay hindi iniwan ang tuyong mga buto na magkakadugtong sa anyo ng tao; sapagkat hindi sapat na magkaroon ng anyo ng mga braso at katawan. Ang hininga ng buhay ay kailangang magpasigla sa mga katawan, upang sila ay makatayo ng matuwid at kumilos sa paggawa. Ang mga butong ito ay kumakatawan sa bahay ni Israel, ang iglesia ng Diyos, at ang pag-asa ng iglesia ay ang nagbibigay-buhay na impluwensiya ng Banal na Espiritu. Dapat na hingahan ng Panginoon ang tuyong mga buto, upang sila ay mabuhay."--4 SDA BC [E.G. White Comments], pp. 1165, 1166. b. Ano ang kabilang sa gawain ng muling pagbibigay-buhay? Apoc. 3:19, 20; 2 Tim. 4:2. "Ang mga anghel ng Diyos ay humahayo sa mga iglesia, ginagawa ang kanilang tungkulin; at si Jesukristo ay kumakatok sa mga pintuan ng inyong puso upang pumasok. Subalit ang paraang ginawa ng Diyos upang gisingin ang iglesia sa pagkadama ng kanilang espirituwal na kaabahan ay hindi pinansin. Ang tinig ng Tunay na Saksi ay pinakinggan sa pagsaway subalit hindi sinunod. Pinili ng mga tao ang sundin ang kanilang sariling daan, sa halip na ang daan ng Diyos, sapagkat hindi ipinako sa krus ang sarili. Kung kaya ang liwanag ay may kakaunting bisa sa isipan at puso. 'Maging masigla kayo, at magsisi.'"--RH, Dis. 18, 1888. "Ang mga nagdadala ng mensahe sa sanlibutan ay kailangang hanapin ng masikap ang Panginoon, upang ang Kanyang Banal na Espiritu ay masaganang ibuhos sa kanila. Wala na kayong oras na dapat sayangin. Idalangin ang kapangyarihan ng Diyos, upang kayo'y gumawa na matagumpay sa malapit at sa malayo."--1 SM, pp. 92, 93. 69
Miyerkules Marso 23 4. ITINATAAS SI KRISTO a. Ano ang isang bagay na humihila ng pansin ng muling napalakas na mga mensahero ng Diyos? Awit 17:15; Juan 17:3; 1 Cor. 2:1, 2. "Ang malalim, maalab na kabanalan sa tahanan, sa iglesia, at sa kapit- bahay, ay magdadala ng mga kaluluwa upang makita ang kahanga-hangang mga bagay sa kautusan, at upang makita ang maluwalhating katotohanan ng ating katuwiran na si Kristo.... "Yaong mayroong katotohanan na binuksan sa kanilang harapan para sa panahong ito ay mayroong isang taimtim na tungkulin. Dapat nilang ipangaral ang pagsisisi sa Diyos at pananampalataya sa ating Panginoong Jesukristo. Dapat na manahan sila sa krus ni Kristo at tawagin ang pansin ng bawat kaluluwa sa Kordero ng Diyos na nag-aalis ng kasalanan ng sanlibutan. Si Kristo sa Kanyang pagtanggi sa sarili, si Kristo sa Kanyang pagpapakumbaba, si Kristo sa Kanyang kadalisayan, si Kristo sa Kanyang di-mapantayang pag-ibig--ito ang paksa na dapat talakayin sa bawat pangangaral. Nakita ko na kailangan ng isang dakilang pagkagising sa gitna ng bayan ng Diyos. Marami ang hindi hikayat na ang pangalan ay nasa aklat ng iglesia. Ulitin ang mga salitang ito ng mga taong nagtalaga sa gawain: [Juan 3:16 sinipi]."--RH, Agos. 13, 1889. "Isang interes ang mangingibabaw, isang paksa ang lalamon sa lahat ng iba pa, si Kristo ang ating Katuwiran."--TPC, p. 342. b. Paano tutugon ang mga muling pinalakas na lingkod ng Panginoon, sa kabila ng pagsalungat sa mensahe ng babala? Joel 2:17; Roma 12:12; Efe. 6:18. "Ang Diyos ay palaging gumagawa para sa Kanyang bayan sa kanilang pinakamalaking pangangailangan, kapag ang pinakamaliit na pag-asa na wawasak ay maiiwasan. Ang mga pakana ng masasamang tao, ang mga kaaway ng iglesia, ay nasa ilalim ng Kanyang kapangyarihan at nangingi- babaw na probidensiya. Maaari Niyang hipuin ang puso ng mga pinuno ng bansa; ang galit ng mga magugulo at walang kasiyahan, ang mga napopoot sa Diyos, sa Kanyang katotohanan, at sa Kanyang bayan ay maaaring maisan-tabi, tulad ng pagpapalihis ng daloy ng tubig, kung Kanyang iuutos. Ang panalangin ay kumikilos sa bisig ng Pinakamakapangyarihan. Siya na nangangalaga sa kaayusan ng mga bituin sa langit, na ang salita ang nag- uutos sa mga alon ng kalalimlaliman, Siya din ang walang kapantay na Manlalalang ang gagawa para sa kapakanan ng Kanyang bayan kung sila'y tatawag sa Kanyang pangalan sa pananampalataya. Kanyang hahadlangan ang mga puwersa ng kadiliman hangga't ang babala ay maibigay sa sanlibutan at lahat ng makikinig dito ay maihanda para sa labanan."--5 T, pp. 452, 453. 70
Huwebes Marso 24 5. PAGTANAW SA MAPALAD NA PAG-ASA a. Anong dakilang pribilihiyo mayroon tayo sa paghahanda para sa nalalapit na pagbabalik ni Kristo? Luc. 8:16; Isa. 60:1. "Pribilihiyo ng bawat kaluluwa na maging isang buhay na daluyan kung saan ang Diyos ay maaaring makipag-ugnayan sa sanlibutan ng mga kayamanan ng Kanyang biyaya, ang di-kayang tuklasin na kayamanan ni Kristo. Walang ibang higit na ninanais ni Kristo kundi ang mga kasangkapan na magiging kinatawan ng Kanyang Espiritu at ugali sa sanlibutan. Wala ng iba pang higit na kailangan ang sanlibutan kundi ang pagpapakita ng pag-ibig ng Tagapagligtas sa pamamagitan ng tao. Ang buong langit ay naghihintay sa mga daluyan kung saan maibubuhos ang banal na langis upang maging kagalakan at pagpapala sa puso ng tao. b. Sa pagtanaw sa nalalapit na pagdating ni Kristo, paano tayo dapat mamuhay ngayon? 2 Ped. 3:11, 12; Tito 2:11-13. "Ginawa ni Kristo ang bawat paraan upang ang Kanyang iglesia ay maging isang bagong katawan, nagbibigay ng Liwanag sa sanlibutan, nagtataglay ng kaluwalhatian ni Emanuel. Layunin Niya na ang bawat Kristyano ay mapalibutan ng espirituwal na kapaligiran ng liwanag at kapayapaan. Mithiin Niya na ating ipahayag ang Kanyang sariling kagalakan sa ating buhay."--COL, p. 419. "Ang Panginoon ay darating. Itaas ang inyong mga ulo at magalak kayo.... Ito ang mabuti, ang masayang balita na dapat magpalakas sa bawat kaluluwa, na dapat ulit-ulitin sa ating mga tahanan, at saysayin sa ating mga nakakatagpo sa daan. Ano pang higit na masayang balita ang ating maipapahayag!"--Eva. p. 218. Biyernes Marso 25 Personal na mga Katanungan Para sa Pagbabalik-aral 1. Paanong ang mensahe sa Laodicea puno ng pampasigla para sa atin? 2. Ano ang ilang praktikal na mga paraan upang ang mga miyembro ay maabot ang mga kaluluwang nasa palibot nila? 3. Paano maiaangkop ang pangitain ng tuyong mga buto sa mga may dakilang liwanag? 4. Sa paanong paraan pipigilan ng Diyos ang kapangyarihan ng kadiliman, habang ang Kanyang bayan ay nananalangin sa pananampalataya? 5. Sa paanong paraan ikakalat ng bayan ng Diyos ang mensahe ng kagalakan para sa panahong ito? 71
72